Stav Upravnog odbora/vijeća CBBiH u vezi sa aktuelnim imenovanjima u CBBiH\nU vezi sa objavama određenih medija i pogrešnih navoda u vezi sa mandatom imenovanog lica u Centralnoj banci Bosne i Hercegovine (CBBiH), ovim putem obavještavamo javnost da je na sjednici Upravnog vijeća CBBiH, koja je održana 10.8.2021. godine, razmatrana informacija o isteku mandata imenovanih lica u CBBiH, uključujući i viceguvernera nadležnog za Sektor za monetarne operacije, upravljanje deviznim rezervama i gotovinom, te je zaključeno da se nastave konsultacije u vezi sa imenovanjem novog viceguvernera. Konsultacije su u toku i uskoro se očekuje imenovanje viceguvernera Centralne banke Bosne i Hercegovine nadležnog za poslove Sektora za monetarne operacije, upravljanje deviznim rezervama i gotovinom.\nMilica Lakić je obnašala funkciju viceguvernera CBBiH u četverogodišnjem mandatu od 11.08.2017. godine do 10.08.2021. godine, te je mandat ovog imenovanog lica istekao sa navedenim datumom.\nSvi procesi i poslovi iz nadležnosti Sektora za monetarne operacije, upravljanje deviznim rezervama i gotovinom odvijaju se neometano i organizirani su na osnovu datih ovlaštenja o obavljanju poslova, u skladu sa važećim procedurama u CBBiH i uz odobrenje Upravnog vijeća CBBiH datog na sjednici održanoj 10.8.2021. godine. Zamjene se organiziraju na isti način kako se to radi u odsustvu bilo kojeg imenovanog lica u CBBiH. Tako su organizovane i zamjene Milice Lakić koja je tokom svog četverogodišnjeg mandata odsustvovala preko 300 radnih dana po raznim osnovama.\nCBBiH će pravovremeno informisati javnost o imenovanjima viceguvernera nadležnog za poslove Sektora za monetarne operacije, upravljanje deviznim rezervama i gotovinom, direktora Glavne banke Republike Srpske Centralne banke Bosne i Hercegovine i drugih imenovanih lica u skladu sa istekom njihovih mandata.


M. D. 12. avgusta 2016. 15:00\nMoskva razmatra opcije odgovora na pokušaj ukrajinske obaveštajne službe da organizuje diverzije na Krimu, a među mogućnostima je i raskid diplomatskih odnosa između dve zemlje, piše danas list „Izvestija“, pozivajući se na izvor u ruskim spoljnopolitičkim krugovima.\n„Izvestija“ piše da bi Moskva mogla zatvoriti rusku ambasadu u Kijevu i vratiti sve diplomate, preneo je Sputnjik.\n„Jedna od mogućih opcija oštrog odgovora mogao bi biti raskid diplomatskih odnosa. U Moskvi razmatraju ovu opciju. Ipak, poslednju reč će dati šef države koji će doneti odluku na osnovu sakupljenih podataka“, navodi izvor lista.\n„Što se tiče raskida diplomatskih odnosa – to je prerogativ šefa države. Međutim, Moskva mora da revidira odnose sa Kijevom uzimajući u obzir poslednje događaje“, kazao je za ruski list zamenik šefa međunarodnog komiteta Saveta federacije Vladimir Džabarov.\nUkrajinske vlasti još uvek nisu prihvatile kandidaturu za novog ambasadora, a interese Moskve u zemlji predstavlja privremeni poverenik Sergej Toropov.\nFederalna služba bezbednosti Rusije saopštila je juče da je za vikend sprečila terorističke napade na Krimu, koje je pripremalo Ministarstvo odbrane Ukrajine.


Završen protest opozicije u Prištini\nOsvježeno 18. april/travanj, 2015.\nProtest u Prištini: "Protiv zauzimanja države"\nProtest "Protiv zauzimanja države"\nProtesti u Prištini, u organizaciji triju opozicionih partija, protekli su mirno i bez incidenata. Organizatori protesta su vladajućoj koaliciji dali rok od dve nedelje da sprovedu sve zahteve koji su upućeni s protesta.\nPod motom "Protiv zauzimanja države" protesti su počeli u 14 sati i trajali dva i po sata. Protestvovalo se protiv poskupljenja struje, državne kontrole javnog servisa Radio-televizije Kosova, uzurpacije pravosudnog sistema i protiv formiranja Asocijacije opština sa srpskom većinom.\nPrema procenama policije, na protestima u subotu učestvovalo je između 2.000 i 2.500 demonstranata.\nUzvikujući "Lopovi u zatvor", "Sa lopovima nema države", "Ostavke, ostavke", i parolama "Nema mira bez pravde", "Želimo svetlost", "Asocijacija Srbije = Podela Kosova", demonstranti su prošli pored Ustavnog suda Kosova i KEDS-a, preduzeća za distribuciju i snabdevanje strujom i pored Radio Televizije Kosova. Oni su ispred ovih institucija zatražili smene njihovih rukovodioca i sniženje cene za električnu energiju.\nVisar Imeri, lider pokreta Samoopredeljenje, je nakon protestne šetnje okupljenima ispred Vlade Kosova rekao da je organizacija protesta jedini način da se zaustavi loše upravljanje zemljom.\n"Januarski protesti doneli su uspeh, jer je srpski ministar zbog fašističkih izjava upućenih Albancima smenjen i nije više ministar u Vladi Kosova. Aprilski protesti zahtevaju smenu rukovodioca koji zloupotrebljavaju električnu energiju, javni servis i koji su zauzeli pravosuđe i državu", kazao je Imeri.\nProtestu je prisustvovao i Fatmir Ljimaj, lider Inicijative za Kosovo.\n"Danas smo se okupili svi - nezaštićeni radnici, zapostavljeni poljoprivrednici, razočarana omladina, zaboravljeni penzioneri, intelektualci čije se dostojanstvo gazi... Ujedinili smo se kako bi rekli STOP lošoj vladavini i zauzimanju države", kazao je Ljimaj.\n"Institucijama dajemo vremenski rok od dve nedelje da razmotre ove zahteve, u suprotnom, sa nama će se suočiti u budućnosti", poručio je Ramuš Haradinaj, lider Alijanse za budućnost Kosova.\nSa protesta je, takođe, poručeno da se Trepča posebnim zakonom proglasi javnim preduzećem sa posebnim statusom, kao i smena ministra pravde i predsednika Ustavnog suda Hajredina Kućija i Envera Hasanija, te celog rukovodstva Radio Televizije Kosova.\nVlada Kosova je po završetku protesta visoko ocenila "demonstriranu kulturu demonstranata u Prištini", kao i organe reda u osiguravanju objekata i građana Kosova.\n(RSE/Foto: Amra Zejneli)\nProtest u Prištini: 'Protiv zauzimanja države'\nRanije je tokom protesta Riza Smaka, profesor Ustavnog prava koji se nedavno pridružio Alijansi za budućnost Kosova, optužio sudije Ustavnog suda da ne sprovode Ustav pravično.\n"Ovaj sud nije bio uspešan u tom pravcu jer je favorizovao dnevnu politiku na štetu Ustava i svih zakona", kazao je Smaka.\nOkupivši se ispred zgrade javnog servisa, Radio-televizije Kosova, demonstranti su poručili da je ovaj medij pod kontrolom države.\n"Ovde smo da se suprotstavimo zauzimanju Radio-televizije Kosova i lošem upravljanju menadžmenta RTK-a. Ovde smo da se suprotstavimo nezakonskom, partijskom, familijarnom zapošljavanju", izjavila je Aljbuljena Hađiju iz pokreta Samoopredeljenje, ispred zgrade RTK.


Tanjug 11. decembra 2018. 17:12\nPARIZ – Trijumfalna kapija, koju su demonstranti ozbiljno oštetili tokom protesta „žutih prsluka“ 1. decembra u Parizu, ponovo će sutra biti otvorena za posetioce posle 10-dnevnih radova na obnovi, saopštio je danas Centar za nacionalne spomenike (CMN).\n„Sve mreže i oprema koji su neophodni za bezbednost i dobro funkcionisanje spomenika su nabavljeni. Neki delovi nameštaja, pre svega u prodajnom delu, privremeno su popravljeni dok ne stignu novi“, precizira se u saopštenju, prenose francuski mediji.\nTrijumfalna kapija, simbol Francuske, 1. decembra je pretrpela ozbiljna oštećenja – uništen je nameštaj, oštećena umetnička dela, po zidovima su ispisani grafiti, a informaciona oprema onesposobljena.\nPredsednik Francuske Emanuel Makron se odmah sutradan uputio na lice mesta, a šteta naneta čuvenom spomeniku procenjena je na više stotina hiljada, pa čak i na milion evra.\nAleksandar Lukašenko: „Poljska i Litvanija sprovode…\nLukasenko: Poljska i Litvanija sprovode migrante u NEM i FRA\nTadžikistan: Združene vežbe artiljerije zemalja CSTO\nKasteks poklonio Papi dres sa Mesijevim potpisom\nLukašenko: Zapad finansira antivladine proteste u Belorusiji


Beograd - Dnevni list Danas\nPočetna » Mesta » Beograd » Page 2\nObeležena godišnjica Bitke na Kadinjači\n„Užice pamti heroje Kadinjače i za nas je 29. novembar dan tuge i ponosa. Tuge, zbog svakog izgubljenog života, a ponosa, jer smo potomci onih koji su verovali u to da postojanje ima smisla samo ako živimo slobodno i časno“, poručila je gradonačelnica Užica dr Jelena Raković Radivojević, tokom današnjeg obeležavanja 79 godina od Bitke na Kadinjači.\nPiše: N.Kovačević 29. 11. 2020.\nNekoliko hiljada zdravstvenih radnika i gradjana okupilo se danas u Madridu u znak podrške španskom javnom zdravstvenom sistemu iscrpljenom epidemijom korona virusa.\nGorska služba spasavanja: Četiri žene se izgubile na Velikom Štrpcu kod Kladova\nČetiri ženske osobe izgubile su se na Velikom Štrpcu, kod Đerdapske klisure i Kladova, saopštila je Gorska služba spasavanja Srbije (GSS).\nSrbija će večeras jednostrano povući odluku o proterivanju ambasadora Crne Gore u Beogradu Tarzana Miloševića, izjavila je premijerka Ana Brnabić.\nOdlazak autora hitova „Ja ratujem sam“ i „Amsterdam“\nBasista čuvene jugoslovenske i srpske rok grupe Riblja čorba – Miroslav Miša Aleksić, preminuo je u 67. godini u Beogradu od posledica kovida 19. Poslednjih nedelju dana bio je na respiratoru u beogradskoj bolnici Bežanijska kosa, gde je primljen 13. novembra.\nPiše: A. Ćuk - M. Krtinić 29. 11. 2020.\nU ponedaljak sednica Kriznog štaba\nČlanovi Kriznog štaba održaće sastanak u ponedeljak, 30. novembra, u 12 časova, kako bi razmotrili epidemijsku situaciju, javlja RTS.\nAMSS: Temperatura ide ispod nule, moguća pojava poledice\nTemperaura tokom noći i jutra pašće ispod nultog podeljka, koja uz mokar kolovoz može izazvati formiranja poledice, a posebno treba biti oprezan u vožnji na mostovima i nadvožnjacima, saopštio je Auto-moto savez Srbije (AMSS).\nAFP: Na Balkanu lekari na ivici ponora zbog epidemije\nVeć krhki zdravstveni sistem na Balkanu na ivici je ponora pošto nema dovoljno lekara i bolničkih kreveta za lečenje pacijenata zaraženih korona virusom, a ta situacija podseća na haos ratova na tom području 90-ih godina, ocenila je danas agencija Frans pres.\nJoš je u februaru, dok se pandemija korona virusa brzo širila, Svetska zdravstvena organizacija (WHO) upozorila na „infodemiju“, poplavu dezinformacija i lažnih vesti na društvenim mrežama o novoj smrtonosnoj bolesti.\nPiše: HRT 29. 11. 2020.\nPolicija pretresla kancelariju Maradoninog lekara\nArgentinska policija pretresla je danas kancelariju ličnog lekara Dijega Maradone, u sklopu istrage o smrti legendarnog argentinskog fudbalera.\nEvropska komisija (EK) je danas povodom diplomatskog spora Srbije i Crne Gore ukazala da su dobrosusedski odnosi važni na putu ka članstvu u EU.\nHiljade Belorusa demonstriraju protiv Lukašenka, više od 180 uhapšenih\nHiljade Belorusa danas su izašle na nove demonstracije širom zemlje protiv dugogodišnjeg autoritarnog predsednika Aleksandra Lukašenka, tražeći njegovo povlačenje s vlasti.\nMinistarstvo odbrane: Plate vojnika samo u prošloj godini veće za 18 odsto\nMinistarstvo odbrane saopštilo je da je njihovim zaposlenima i pripadnicima Vojske Srbije (VS) samo u prošloj godini plate povećane za 18 odsto, u januaru i novembru, kao i da su u istom procentu primanja svih vojnika, učenika i kadeta i lica na stručnom usavršavanju.\nPobede Čukaričkog, Voždovca i Metalca\nFudbaleri Čukaričkog pobedili su danas na svom terenu Napredak sa 3:0, u utakmici 16. kola Super lige Srbije.\n1 2 3 … 8.204


Mega ušla u drugu nedelju priprema za novu sezonu - SPORTSKI ŽURNAL\nNova sezona u ABA ligi počeće 3. oktobra, a Mega Bemaks će u prvom kolu gostovati Igokei u Laktašima\nKošarkaši Mege 27. jula zvanično su započeli sa pripremama za novu sezonu, na startu druge nedelje treninzima se priključio i američki plejmejker Dejšon Smit.\nJovanović na treningu trenutno raspolaže sledećim igračima: Marko Simonović, Nikola Mišković, Filip Petrušev, Dejšon „Scooćie“ Smit, Luka Cerovina, Aleksandar Langović, Malkolm Kazalon, Marko Kljajević, Mihailo Jovičić, Karlo Matković i Nikola Jović, a trenutni prosek godina u ekipi je 19,9.\n- Počeli smo drugu nedelju rada na pripremama za novu sezonu. Prve dve-tri nedelje će akcenat sigurno biti na fizičkoj pripremi, gde će kondicioni trener Marko Sekulić imati glavnu rehc. Mi smo u prvoj nedelji uveli loptu, ali se nismo fokusirali na igru već na ispravljanje nekih tehničkih i taktičkih detalja. Posle dve, tri nedelje u ovom ritmu, košarka ce polako preuzeti primat, dok ce fizički deo krenuti da se smanjuje - rekao je Jovanović za klupski sajt.\nTrener Mege istakao je i da je zadovoljan fizičkim stanjem ekipe.\n- Momci su došli u nimalo lošem stanju, s obzirom da prethodni plan tokom post sezone nije u potpunosti realizovan iz okolnosti koje su imali i svi ostali timovi. U pauzi koja je trajala tri nedelje, a za neke momke i duže, oni su imali plan koji im je naš kondicioni trener napravio i koji su oni sprovodili kući, a pojedinci su imali prilike i da rade na svojoj košarci u tom periodu - rekao je trener Mege i dodao:\n- Imati svoju halu gde je sve podređeno tvom timu znači mnogo i u normalnim situacijama, a posebno u ovakvoj specifičnoj, gde je to od primarne važnosti. Ne računajuci igrače i stručni štab, koji normalno ulaze u sastav tima, vec ljude koji su tu maksimalno posvećeni da nas zaštite, u skladu sa merama, gde vi znate koji su to ljudi, ko ulazi u halu i da su svi u službi kluba, to je od izuzetnog značaja u ovoj situaciji - zaključio je Jovanović.


Ko prenosi Zvezdu protiv Totenhema i Partizan protiv Mančestera? Uživaćete! - Sportske.net\nProgramske šeme potvrđene, najave TV prenosa su već počele.\nGobeljić objasnio svoju ''spretnu reakciju'' kod gola, a onda se okrenuo TotenhemuTako se to radi u Partizanu - Nekad Dule Vujošević, danas Savo Milošević!Rodić kaže da je bio penal, a Marković: "Nisam ga ni pipnuo!"Zvezda u laganom ritmu protiv Rada, ali opet sporni penali...Milošević ima ohrabrujuće vesti o ''Markecu'', ali i poruku za Asanove kritičare!\nPosle reprezentativne pauze i aktuelnog fudbalskog vikenda, već od utorka nas očekuju novi spektakli u Ligi šampiona i Ligi Evrope.\nNaravno, u centru naše pažnje ponovo su srpski predstavnici u ovim takmičenjima, Crvena zvezda i Partizan.\nSrpski šampion u utorak od 21 čas gostuje u Londonu protiv Totenhema, u trećem kolu Lige šampiona, a TV prenos je i ovoga puta obezbeđen i na RTS 1 i na TV Arena Sport 1.\nRTS je pre utakmice pripremio petominutni program iz studija, po završetku još jedne epizode serije ''Porodično blago'', a po završetku utakmice sledi i još deset minuta dodatnog programa iz studija, dok je ''Arena'' posvetila veći deo dana ovoj utakmici.\nNa ''Areni'' ćete moći da gledate i TV prenos omladinskih ekipa Totenhema i Crvene zvezde, njihov duel počinje u utorak u 16 časova.\nJednoipočasovni program iz studija, uz uključenja iz Londona počinje već u 12 časova, potom u 15:30h sledi nova emisija do početka pomenutog meča U19 ekipa, a do početka glavnog događaja večeri slede još dve studijske emisije, od 18 do 19, pa od 19:30h do početka meča.\nNaravno, i posle utakmice slede izjave, analize i druge zanimljivosti.\nDva dana kasnije, u centru pažnje biće duel u Humskoj, između Partizana i Mančester junajteda, u trećem kolu Lige Evrope. Taj meč je zakazan za četvrtak u 19 časova, a takođe će ga prenositi i RTS 1 i TVArena Sport 1.\nRTS je ovoga puta u svojoj programskoj šemi najavio desetominutni uvod iz studija pre početka TV prenosa, kao i desetominutnu analizu po završetku meča.\n''Arena'' je ponovo pripremila višečasovni program, koji počinje u 12:15h, druga emisija posvećea duelu Partizana i Mančestera je u 14:30, a pola sata kasnije sledi prava poslastica za navijače Partizana - repriza nezaboravne utakmice protiv Real Madrida u Ligi šampiona 2003.\nPotom, od 17 časova kreće završna emisija iz studija, do početka utakmice.\nAli, odmah po završetku meča između Partizana i Mančeser junajteda najavljen je TV prenos iz Glazgova, gde će se sastati Seltik i Lacio, pa neće biti mnogo vremena za izjave i analizu meča u Humskoj.


U Novom Sadu održana obuka za sudije i sudijske pomoćnike privrednih sudova | Partneri Srbija\nHome › USLUGE › Edukacija › U Novom Sadu održana obuka za sudije i sudijske pomoćnike privrednih sudova\nU Novom Sadu održana obuka za sudije i sudijske pomoćnike privrednih sudova\nBy Partneri • 6. март 2018.\nU okviru projekta „Medijacija u privrednim sporovima u Srbiji”, koji sprovodi konzorcijum organizacija: Evropski centar za rešavanje sporova (Slovenija), ADR Centar (Italija), ADR Grupa (Velika Britanija) i Partneri za demokratske promene Srbija, u saradnji sa Privrednom komorom Srbije i Pravosudnom akademijom, a uz podršku Evropske banke za obnovu i razvoj (EBRD) i Investicionog fonda Ujedinjenog Kraljevstva, u periodu od 27. februara do 03. marta 2018, održana je akreditovana Osnovna obuka za posrednike – medijatore, u skladu sa Pravilnikom o programu obuke za posrednika („Službeni glasnik RS” 146/14).\nObuka je održana u prostorijama Privrednog suda u Novom Sadu.\nUčesnici ove obuke bile su sudije i sudijski pomoćnici pivrednih sudova sa teritorije Vojvodine, kao i sudije iz Privrednog suda u Nišu. Na kraju obuke polaznicima su dodeljena Uverenja o završenoj osnovnoj obuci za posrednika, što je jedan od uslova za dobijanje Dozvole za posredovanje i sticanje prava na upis u Registar posrednika pri Ministarstvu pravde Republike Srbije.\nKroz seriju predavanja i interaktivnih radionica i vežbi, 24 polaznika imalo je priliku da se upozna sa pravnim okvirom za primenu medijacije u Srbiji, regionalnim iskustvima i međunarodnim standardima u ovoj oblasti, savlada osnovne veštine komunikacije, upravljanja konfliktima i pregovaranja, detaljno se bavi fazama postupka medijacije, razmotri najvažnija etička pitanja. Svi učesnici imali su priliku da se oprobaju u ulozi medijatora kroz simulacije hipotetičkih slučajeva. Tokom obuke predstavljeni su i analizirani primeri iz prakse medijatora u Srbiji, Velikoj Britaniji i SAD, kao i najvažniji izvori i resursi iz međunarodne medijacijske prakse. Takođe, zahvaljujući učešću eksperta iz Slovenije, Maše Kociper, kao jednog od trenera obuke, učesnici su bili u prilici da se upoznaju i sa bogatom medijaciskom praksom u Sloveniji.\nOvo je treća obuka održana u okviru dvogodišnjeg projekta, a cilj ove projektne aktivnosti je obučavanje ukupno 60 sudija i sudijskih pomoćnika privrednih sudova u Srbiji.\n« Odložena prezentacija povodom početka projekta „Medijacija u advokaturi“\nKomentari na Nacrt Zakona o zaštiti podataka o ličnosti »


Da li će do kraja godine biti uhapšeni Karadžić i Mladić?\nU Vladi RS-a najavljuju nove aktivnosti kako bi se ispunili svi potrebni uslovi saradnje s Haškim tribunalom. Saradnja RS-a sa Haškim tribunalom u svim oblastima je zadovoljena, osim kada je u pitanju hapšenje lica sa javnih optužnica. Ovo su jučer konstatovali poslanici Narodne skupštine usvajajući prvi izvještaj o realizaciji akcionog plana Vlade o saradnji sa Haškim tribunalom. Odlučnost Vlade za akciju demonstrirao je danas i ministar unutrašnjih poslova, Darko Matijašević, koji je izjavio banjalučkim “Nezavisnim novinama” da se do kraja godine mogu očekivati hapšenja Karadžića i Mladića.\nPremijer RS-a, Dragan Mikerević, izjavio je danas u Banjoj Luci da bi dalja nesaradnja mogla biti kobna po RS:\n“Mi smo riješeni i odlučni da u punom kapacitetu sarađujemo s Haškim tribunalom. Institucije RS-a su ugrožene upravo iz razloga nesaradnje u punom kapacitetu s Tribunalom. Mi nemamo prava da načinimo grešku, tako da će svi raspoloživi kapaciteti, bezbjednosni, RS-a biti upotrijebljeni da pokažemo da kod nas nije prisutna samo politička volja, već i riješenost da u punom kapacitetu sarađujemo s Haškim tribunalom.”\nMinistarstvo unutrašnjih poslova RS-a od 1. jula do 16. oktobra izvršilo je tri akcije hapšenja optuženih za ratne zločine, ali nije uspjelo da uhapsi nijedno od 15 lica koja se nalaze na javnim optužnicama Haškog tribunala. Savjetnik premijera RS-a, Cvjetko Savić, ocijenio je da je ipak u ovim akcijama Ministarstvo unutrašnjih poslova pokazalo spremnost za ispunjavanje svojih obaveza:\n“Također, MUP je u prethodnom periodu uradio niz operativnih radnji koje su preduslov za izvođenje narednih akcija.”\nPored ovoga, u toku su i neke nove aktivnosti Vlade kada je u pitanju plan saradnje s Haškim tribunalom:\n“U toku su aktivnosti oko formiranja instituta RS-a za ratne zločine počinjene na prostoru BiH u periodu od 1992. do 1995. godine. Dalje, aktivnosti izrade baze podataka za sva umrla lica u RS-u u periodu od 1992. do 1995. godine. Nosilac je Republički zavod za statistiku.”\nRukovodilac Sekretarijata za odnose sa Haškim tribunalom u Vladi RS-a, Janko Velimirović, ističe da Sekretarijat u okviru svojih nadležnosti potpuno ispunjava svoje obaveze prema Hagu:\n“Mi smo ispunili svoj zadatak i to ćemo i dalje ispunjavati, ne samo prema Haškom tribunalu već i prema Sudu BiH, odnosno Tužilaštvu, u onom dijelu koji se odnosi na suđenje za ratne zločine. Ostaje u ovom narednom periodu angažovanje Sekratrijata i Ministarstva pravde na pripremama za osnivanje instituta za ratne zločine, što je u samoj rezoluciji prihvaćeno i te aktivnosti su također u toku. Ovaj, dakle, izvršni dio, operativni dio ostaje na Ministarstvu unutrašnjih poslova.”\nDok u Vladi naglašavaju svoju spremnost na punu saradnju, u opoziciji ocjenjuju da bi akcije MUP-a na hapšenju haških optuženika konačno trebale dati i rezultat. Krstan Simić, šef poslaničkog kluba SNSD-a, zatražio je da MUP pruži argumente ukoliko lica koje traži haško tužiteljstvo nisu na teritoriji RS-a:\n“Ne možemo mi biti taoci stalno jedne priče: da gospođa Del Ponte poručuje da se oni nalaze ovdje, a mi kažemo da nisu. Nažalost, događaji u Beogradu, posljednja predaja ili hapšenje gospodina Ljubiše Beare je pokazala da puno razloga međunarodna zajednica ima i da nam ne vjeruje. Vidjeli ste da gospodin Beara živi u centru Beograda, da su novinari slikali čak i njegov ulaz u zgradu gdje je pisalo ’Beara’.”\nSlobodan Popović, poslanik SDP-a BiH:\n“Nama treba uspjeh odmah. Znači, mora konačno da se desi da neko bude uhapšen u akciji koju vodi MUP RS-a, organizovan na ovaj ili onaj način, s ovim ili onim potencijalima, uz pomoć SFOR-a ili bez pomoći SFOR-a.”\nDrago Kalabić, poslanik DNS-a, sumnja da iza stalnog prozivanja RS-a za nesaradnju s Hagom i nedovoljnog činjenja stoji neki tajni dogovor vlasti ovog entiteta i međunarodne zajednice:\n“Plaši me također osjećaj, moj lični, da je ovdje pripremljen jedan scenario da po ovom pitanju niko ništa ozbiljno ne misli raditi. A jasno nam rečeno šta će biti ako niko ništa ozbiljno ne uradi. Imam osjećaj da je veće angažovanje državnog vrha i lidera sviju političkih partija oko direktora Direkcije za puteve nego oko pitanja saradnje s Haškim tribunalom.”


Od jeseni nema trgovine nedjeljom | PCNEN\nObjavljeno: 20.06.2019, 17:48h\nPoslanici u Skupštini Crne Gore su usvojili izmjene i dopune Zakona o unutrašnjoj trgovini, kojim je predviđeno da trgovine i supermarketi ne mogu raditi nedjeljom. Ovaj zakon će početi da se primjenjuje na jesen. Vlada je početkom marta utvrdila predložene izmjene i dopune Zakona, kojim se zabranjuje trgovina na veliko i malo nedjeljom i praznicima, izuzev u prodajnim objektima ili mjestima u kojima je to neophodno zbog obezbjeđenja životnih potreba građana. Skupština je usvojila amandman kojim su propisane vrste prodajnih objekata koji će imati mogućnost rada nedjeljom i praznicima, među kojima su apoteke, specijalizovane prodavnice ili kiosci za prodaju hljeba, pekarskih proizvoda i kolača, cvijeća, suvenira, štampe i sredstava za zaštitu bilja ili pogrebne opreme. Nedjeljom i praznicima moći će da rade i benzinske stanice i prodavnice za trgovinu na malo u okviru njih, pijace, štandovi odnosno tezge, vitrine i automati izvan pijaca i pokretne prodavnice, kao i prodavnice, kiosci i automati smješteni unutar zatvorenih područja autobuskih i željezničkih stanica, aerodroma i luka, prenosi portal Vijesti. Među izuzecima su i štandovi i kiosci u kojima se prodaje roba za vrijeme održavanja priredbi, festivala i manifestacija, sajmova i za vrijeme javnog prikazivanja kinematografskih djela, kao i skladišta za trgovinu na veliko.\nPoslanici u Skupštini Crne Gore su usvojili izmjene i dopune Zakona o unutrašnjoj trgovini, kojim je predviđeno da trgovine i supermarketi ne mogu raditi nedjeljom. Ovaj zakon će početi da se primjenjuje na jesen.\nNedjeljom i praznicima moći će da rade i benzinske stanice i prodavnice za trgovinu na malo u okviru njih, pijace, štandovi odnosno tezge, vitrine i automati izvan pijaca i pokretne prodavnice, kao i prodavnice, kiosci i automati smješteni unutar zatvorenih područja autobuskih i željezničkih stanica, aerodroma i luka, prenosi portal Vijesti.


Protest u Kataloniji, separatisti pozivali na nezavisnost | BL Portal\n11. Septembra 2021. 23:10\nViše od 100.000 Katalonaca izašlo je danas na ulice Barselone pozivajući na nezavisnost ovog regiona od Španije, a među učesnicima su bili i pomilovani separatistički lideri.\nProtest koji je organizovala Katalonska nacionalna skupština (ANC), prvi je otkako je španska vlada u junu pomilovala devet katalonskih separatističkih lidera koji su osuđeni zbog pokušaja secesije 2017.godine na zatvorske kazne, što je najveća španska politička kriza u posljednjih nekoliko decenija.\nVećina učesnika protesta je poštovala mjere i nosila zaštitne maske, a policija je saopštila da je učestvovalo oko 108.000 ljudi, a ANC je saopštio da je broj učesnika na skupu bio blizu 400.000, prenosi Rojters.\nNeki od devet pomilovanih političara i aktivista prisustvovali su protestu, koji je organizovan na dan kada se u Kataloniji obilježava nacionalni praznik Diada.\nProtest je organizovan u okolnostima smanjenih tenzija između Barselone i Madrida, nego što je to bio slučaj proteklih godina, jer centralne i regionalne vlade favorizuju dijalog uprkos njihovim suprotnim stavovima o nezavisnosti Katalonije.\nOčekuje se da se sljedeće nedjelje u Barseloni održe pregovori centralne španske i regionalne vlade sa ciljem da se prebrodi politička kriza koja traje od 2017. godine, a katalonsko društvo je godinama već podijeljeno na separatiste i one koji žele da Katalonija ostane dio Španije.\nTags: Katalonija, nezavisnost, protest, separatisti\nBore za njih ne postoje: Ovi znakovi horoskopa postaju ljepši s godinama\nVatrogasci spriječili širenje vatre: U Banjaluci izgorio “mercedes”, policija pokrenula istragu\n17. Septembra 2021. 9:16\nPopularni supermini! Stigla osvježena Fiesta, redizajnirana i unaprijeđena na polovini životnog vijeka\n17. Septembra 2021. 9:09\nKorona mjere! Dokaz o vakcinaciji ili negativan test za ulazak u barove, restorane, muzeje\n17. Septembra 2021. 9:05\nMinja Subota izdahnuo u bolnici! Čuveni televizijski voditelj preminuo je u 82. godini\n17. Septembra 2021. 9:00\nNapad “Boko harama” na konvoj u Nigeriji: Teroristi ubili najmanje 12 vojnika\n17. Septembra 2021. 8:56\nPalio nismo rastinje, pa zapalio kuću: Vatrogasce alarmirala buktinja u Doboju\n17. Septembra 2021. 8:52\nRed kiše, red pljuskova, red grmljavine: Prognoza za petak u BiH najavljuje nestabilno vrijeme\n17. Septembra 2021. 8:49\nRusi na biralištima: Počelo glasanje za Državnu dumu\n17. Septembra 2021. 8:30


Greb-greb MAPA EVROPE Na engleskom - Slobodan Radovanović | Knjižare Vulkan\nŠifra artikla: 343590\nGreb-greb mapa Evrope je namenjena onima koji vole da putuju.\nMapa je podeljena na državei prekrivena folijom u boji srebra koju jednostavno, poput srećke, možete ogrebati, otkrivajući tako detaljnu mapu određene države. Ovaj tip mape pruža odličnu mogućnost da označite gde ste bili!\nNa prednjoj strani se nalazi mapa Evrope i zastava država koje su na mapi , dok se na poleđini nalaze spisak država koje su na mapi zajedno sa osnovnim statističkim podacima.\nMapa je na engleskom jeziku i dolazi spakovana u atraktivnoj tubi.\nDimenzije mape: 420 x 297 mm\nDimenzije tube: 320 x 65 mm\nPrednja strana: Mapa Evrope sa zastavama zemalja\nPoledjina: Statistički podaci\nMAPE I KARTE 214982\nZLATIBOR KARTA SRBIJE\nDetaljan plan grada razmere 1: 6 500. Mesta Zlatibora (Partizanske, Kraljeve Vode) sa nizo...\nMAPE I KARTE 214979\nSUBOTICA KARTA VOJVODINE\nAuto-turistička karta Vojvodine razmere 1: 300 000 i planovi Subotice, Palića i Ludoško...


Merkelova u Varšavi, traže odštetu za Drugi svetski rat\nIzvor: B92, 02.Nov.2018, 13:45\nVaršava -- Nemačka kancelarka Angela Merkel u poseti je poljskoj prestonici Varšavi.\nOna je u poseti Poljsko nakon poziva poljskih zvaničnika da Nemačka isplati stotine milijardi dolara odštete za postupke nacista tokom Drugog svetskog rata.\nPoljski premijer Mateuš Moravijecki dočekao je Merkelovu tokom ceremonije, uoči razgovora vlada dveju zemalja, prenosi AP.\nPoljski zvaničnici smatraju da Nemačka duguje Poljskoj 850 milijardi dolara za >> Pročitaj celu vest na sajtu B92 << štetu koju su nacisti načinili tokom Drugog svetskog rata, dok Nemačka tvrdi da Poljska nema osnovu za takav zahtev.\nAP navodi da između Poljske i Nemačke postoji jaz, a pogotovo zbog protivljenja Poljske zbog Severnog toka 2, odnosno rusko-nemačkog gasovoda. Poljska smatra da će taj gasovod dati Rusiji preveliku kontrolu u Evropi.\nSrbijaDanas.com: UDAR Merkelove na Rusiju: Nemačka hoće PRODUŽENJE sankcija Moskvi\nBeta: Kancelarka Merkel se zalaže za zadržavanje sankcija Rusiji\nB92: "Sporazum se ne poštuje, mi smo za produženje sankcija"\nN1 televizija: Merkel: Sankcije Rusiji da ostanu na snazi\n23:57: Pompeo: Senat približio Skoplje ulasku u NATO\n23:56: Top 10 gradova sa najboljim poslasticama u Evropi


Vesti online / Sport / Košarka / NBA: Portland ubacio 84 poena za poluvreme, Lejkersi u "rikvercu"\nCentar Portlanda Bruk Lopez briljirao je protiv Denvera\nKošarkaši Portlanda su na gostovanju pobedili Denver sa 130:113. U pobedi gostiju, koji su u prvom poluvremenu ubacili čak 84 poena, najefikasniji je bio Demijan Lilard sa 27 poena, dok je u ekipi Denvera najbolji bio Taj Loson sa 32 poena.\nHjuston je stigao do sedme pobede, pošto je prošle noći pobedio Minesotu sa 113:101. Najefikasniji u pobedničkoj ekipi bio je Džejms Harden sa 23 poena, dok je u poraženoj ekipi jedan od boljih bio crnogorski košarkaš Nikola Peković koji je imao učinak od 11 poena i 13 skokova.\nKošarkaši Vašingtona pobedili su na svom terenu Detroit sa 107:103. Vašingtonu je to šesta pobeda u osam mečeva, dok su Pistonsi, koji su prvi put ove sezone postigli više od 100 poena, vezali treći uzastopni poraz. Najefikasniji u pobedničkoj ekipi bio je Džon Vol sa 27 poena, dok je u redovima Detroita najbolji bio Brendon Dženings sa 32.\nNjujork - Orlando 95-97\nNju Orleans - L.A. Lejkers 109:102\nAtlanta je na svom parketu bila bolja od Jute sa 100:97. Košarkaši Jute su četiri i po minuta pre kraja meča imali osam poena prednosti, ali do kraja meča nisu uspeli da postignu nijedan koš promašivši ukupno sedam šuteva, a odlučujuću trojku za Atlantu 58 sekundi pre kraja postigao je Kajl Korver. U ekipi Atlante najbolji je bio Pol Milsap sa 30 poena, dok je makedonski košarkaš Pero Antić ubacio šest. S druge strane, u poraženoj ekipi najefikasniji je bio Alek Burks sa 22 poena.\nKošarkaši Indijane upisali su treću pobedu od početka sezone, pošto su u gostima pobedili Majami sa 81:75. Najefikasniji u pobedničkoj ekipi bio je Kris Kopland sa 17 poena, dok je u redovima Hita najbolji bio Dvejn Vejd sa 20 poena.\nFiniks je na svom terenu savladao Bruklin sa 112:104. Najbolji u redovima Sansa bio je Džerald Grin sa 28 poena, a Goran Dragić je dodao 18. U poraženoj ekipi najefikasniji je bio Džo Džonson sa 21 poeom, Bojan Bogdanović je postigao 14, a Mirza Teletović 16 poena.\nNBA Jokić: Ne mogu da skačem...


"USKORO ĆU REĆI PUTINU SPASIBO ZA DRUŽBU" Vučić o razgovoru sa Putinom i sankcijama Rusiji - Leutar.net\n26. maja 2022. LEUTAR Srbija, Vijesti 0\nOdgovarajući na pitanje o uvođenju sankcijama Rusiji, Vučić kaže da u Srbiji ima onih koji se „svaki dan bave propročkim poslom, i bave se glupostima“.\n– Prvo su govorili da su protiv sankcija, drugi su vriskali protiv svega… Lako im je, može im se, vode politiku sedeći u kafani, pričaju šta hoće… – rekao je Vučić.\nKako kaže, „onda su posle izbora promenili politiku, pa kažu da su za sankcije“.\nKako je naveo, „to što se ja ne busam u prsa i ne držim herojske govore, i vodim računa da se plati svaki kilometar puta, oni se time ne bave“\n– Nisu nam potrebna velika zajklinjajnja, od tih što su se zaklinjali, danas jedan o drugom sve najgore govore – rekao je Vučić, i poručio im da „malo manje budete baba Vanga“.\nKako je dodao, Srbija ne menja svoju politiku, a „ljudi će na kraju da vide rezultat“.\nUpitan da li će, kako što je jedan opozicionar rekao, predsedniku Rusije Vladimiru Putinu uskoro reći „Spasibo na družbi“, Vučić kaže da hoće.\nKako je dodao, „taj koji je to rekao ne zna nijedan jezik“.\n„Napadi iz Hrvatske, politički folklor“\nOn kaže da je mnogo važno da se pokaže da ratni zločini ne mogu da ostanu nekažnjeni, a sve ostalo, „sve te političke igre, vriska, dreka, histerija, nikome nisu naročito bitne“.\nKako je rekao, „fašizam je teška bolest protiv koje moramo da se borimo na svakom mestu i verujem da ćemo ukazivanjem na to kakva je to pošast bila, ali i neumanjujući mogućnost obnove takve bolesti u Evropi i svetu, sprečiti da se to dogodi“.\nTakođe, komentarisao je i da „nije tačno da su oni koji su sada na vlasti uvodili sankcije Republici Srpskoj 1994. godine, ali da neki koji su sada partneri vlasti jesu“.\nPoručio je „onima koji to pričaju da prestanu sa lažima i izmišljotinama i dodao da to više govori o njima“. Za razliku od njih, kako je rekao, „ja nisam isporučivao ni Srbe Haškomo tribunalu“.


NOVO OTKRIĆE STIŽE IZ RUSIJE: Muškarci više umiru od korona virusa nego žene | Happy BSC portal\nNOVO OTKRIĆE STIŽE IZ RUSIJE: Muškarci više umiru od korona virusa nego žene\nMuškarci bilo kojih godina češće umiru od Kovid-19, bolesti izazvane korona virusom, nego žene, međutim, za sada nema jasnog objašnjenja ovog fenomena, izjavila je danas Olga Gračeva, stručnjak ruskog Ministarstva zdravlja.\n- Više muškaraca umire od korona virusa bilo koje starisne dobi. Naime, postoji istraživanje u vezi sa karakteristikama imunog sistema - muški imuni sistem brže stari, biološko starenje se brže dešava kod muškaraca- rekla je ona tokom onlajn sastanka istraživackog saveta Ruske akademije nauka posvećenog lečenju i rehabilitaciji od Kovid-19.\nKNIN POD VODOM Pogledajte apokaliptične scene posle oluje (VIDEO)\nMeđutim, kako je istakla, nema 100 odsto objašnjenja za ovaj fenomen, on zahteva pojašnjenje.\nRanije je Vasilij Akimkin, direktor Centralnog istraživackog instituta za epidemiologiju rekao da žene imaju dva do tri odsto veće šanse da obole od korona virusa od muškaraca.


Fiskalni računi – Bankar.me\nTag Archives: Fiskalni računi\nTrgovcima zbog neizdavanja računa izrečeno dva miliona eura kazni\nSeptember 11, 2019 CRNA GORA, SVE VIJESTI, TRGOVINA 0\nNajveći broj nepravilnosti kroz projekat “Budi odgovoran”, od pokretanja kampanje 2013. godine, evidentiran je u kategoriji neizdavanja fiskalnih računa po osnovu kojih su izrečene kazne u iznosu od 2,09 miliona eura, saopšteno je Dnevnim novinama u Poreskoj upravi PU.\nGrađani se žalili zbog neizdavanja fiskalnih računa\nGrađani su Poreskoj upravi (PU) u prvom kvartalu, putem sajta Budi odgovoran, prijavili ukupno 379 nepravilnosti, od čega se 93 odsto odnosilo na neizdavanje fiskalnih računa.\nLov na porez uz pomoć studenata\nAugust 5, 2013 Ekonomija, MAKRO, SVE VIJESTI 0\nGrupa crnogorskih studenata angažovana je na primorju kako bi inspekcijama javljali ugostitelje koji ne izdaju fiskalne račune, pišu Dnevne novine. “Tajni agenti” ulaze u objekat, piju na račun inspekcije, a zauzvrat inspektore obavještavaju da li im je dostavljen fisklani račun. Ukoliko račun ne postoji, inspektori vlasniku objekta pišu kaznu i …\nZa neizdavanja fiskalnih računa kazne do 10.000 eura\nFebruary 7, 2013 Ekonomija, SVE VIJESTI 0\nU cilju efikasnije borbe protiv sive ekonomije, biće uvedena strožija politika novčanih kazni i to u prvom redu kada su pitanju prekršaji. To je saopšteno nakon konstitutivne sjednice Komisije za suzbijanje sive ekonomije, kojom je predsjedavao ministar finansija i predsjednik ovog tijela Radoje Žugić.


Ova kulturno-zabavna manifestacija je proglašena nematerijalnim kulturnim dobrom od nacionalnog značaja od strane Ministarstva kulture, podsjetio je za Skala radio Miloš Dževerdanović, direktor Kulturnog centra.\nDo 8. avgusta do kada traje konkurs, svi zainteresovani pojedinci i institucije treba da svoje dekorisane barke prijave stručno tehničkoj komisiji koja će ih ocjenjivati.\nPodignut je i fond nagrada sa 200 na 300 eura za pojedince koji rade kreacije, a broj plovila je ograničen na 40, kazao je Dževerdanović.\nNovina je i to što će se ova fešta osim na moru, to jest prirodnoj vodenoj pozornici za đir barki, dešavati na gradskoj rivi.\nNa ovaj način će se iz zidina starog grada izmjestiti zabavni sadržaji i fešta će se objediniti u jednu cjelinu s mora na rivu odnosno na glavnom gradskom parkingu koji će biti slobodan za program.\nBiće to prava morska fešta, kazao je Dževerdanović, najavljujući za ovogodišnju Bokeljsku noć prvi vatromet koji će imati i svoju muzičku podlogu,piromuzički vatromet koji do sada nije izvođen u Crnoj Gori i koji bi trajao 8 do 10 munuta.


Kako procedura guši ljudska prava | Autonomija\nAfrim Tetova i njegova navenčana supruga Đevahira Ramaj nemaju posao. Zbog toga su prinuđeni da, sa svojom dvogodišnjom ćerkom, hranu traže po novosadskim kontejnerima. Đevahira je u petom mesecu trudnuće, a suprug ne može da je ostavlja samu sa detetom, jer je imala operaciju glave i, kao posledicu toga, povremeno ima epileptične napade.\n– Žena mora biti neprestano sa mnom jer ima epilepsiju. Imamo velike probleme. Živimo u tuđoj kući, nezaposlen sam, nemam nikakve papire, samo staru dokumentaciju i pribojavam se policije, jer ne mogu da se prijavim. Nemamo hranu i, kao što vidite, nemamo ništa. Izađemo, nekako radimo, idemo po kantama, ako nešto nađemo po ulicama, i tako – svedoči Tetova.\nZbog proceduralne greške pri upisu jedinstvenog matičnog broja, on godinama ne može da „produži“ lična dokumenta. Đavahira, inače državljanka Bosne i Hercegovine, nedavno je izgubila ličnu kartu i sada nema niti jednu ispravu. Zbog tog problema, obratili su se Novosadskom humanitarnom centru (NSHC) za pomoć pri dobijanju ličnih isprava, bez kojih ne mogu da ostvare niti jedno pravo, pa ni da zatraže socijalnu pomoć od Centra za socijali rad.\nProblem pravno nevidljivih osoba u Srbiji mogao bi, bar donekle, biti rešen na aktuelnom zasedanju Skupštine Srbije, na čijem dnevnom redu je i Predlog izmene zakona o vanparničnom postupku. Predlog predviđa da više od 6.000 osoba u Srbiji bez ikakvih ličnih dokumenata dobiju pravnu mogućnost da pred sudom pokrene postupak za utvrđivanje vremena i mesta rođenja. Time bi ostvarili neka od osnovnih ljudskih prava i sloboda koje su garantovani Ustavom i zakonima Srbije. Život bez lične karte i rugih dokumenata posebno komplikuje situaciju materijalno najugroženima, jer ne mogu da ostvare osnovna prava, kao što je recimo odlazak kod lekara ili školovanje dece. A najčešće su najsiromašniji – pravno nevidljivi!\nIvana Stanković iz nevladine organizacije za pomoć izbeglicama, interno raseljenim licima, povratnika po readmisiji i pripadnika manjina “Praksis” ističe da bi ovo zakonsko rešenje omogućilo takvim osobama da, kao dokaz na sudu, koriste i iskaz najmanje dva svedoka.\n– Oni bi do izvoda iz matične knjige rođenih mogli doći na osnovu rešenja suda kojim će se utvrditi mesto i vreme njihovog rođenja, uz korišćenje svih onih dokaza kojima raspolažu, eventualnim veštačenjem starosne dobi i bez postavljanja uslova koje ne mogu da ispune. Međutim, to je samo prvi korak, jer izmena zakona ne predviđa i dobijanje potvrde o državljanstvu i prebivalištu, ali će zato dobiti osnovni dokument sa kojim će moći da se obrate drugim organima. Zbog toga pozdravljamo donošenje ovakvog zakonskog rešenja – kaže Stanković za portal „Autonomija“.\nPrema njenim rečima, nekoliko nevladinih organizacija je organizovanjem debate, na koju su pozvani stručnjaci iz Evropske unije, želelo da pokaže primere dobre evropske prakse koji bi se mogli koristiti kao model rešenja problema lica koja nisu upisana u matične knjige rođenih u Srbiji.\n– Hteli smo da pokažemo da ovo pitanje nije strano u zemljama EU, ali da ljudi tamo nemaju problem da dokažu da žive i postoje. Primera radi, u Italiji svako dete mora po rođenju da bude upisano u matične knjige, dok osobe bez ličnih dokumenata u vanparničnom postupku na osnovu iskaza svedoka mogu da dokažu svoj identitet – navodi Stanković i dodaje da se u Srbiji bez dokumenata ništa ne može dokazati i da bi zakoni morali biti fleksibilniji.\nDonedavno član Gradskog veća za socijalnu zaštitu i brigu o deci Novog Sada, Milan Đukić, navodi da veliki problem pravno nevidljivim osobama u Srbiji predstavlja susret sa organima reda, ukoliko su pod sumnjom da su počinili neko krivično delo, makar to bila i sitna krađa.\n– Zbog nepostojanja prebivališta njima se neretko određuje pritvor, odnosno dobijaju najtežu meru „obezbeđenja prisustva“. Sudije su prisiljene da im odrede pritvor dok se postupak ne okonča, pa zbog administrativnog problema, takvi ljudi bespotrebno provode vreme u iza rešetaka. To je strašno i razlog je da država generalno mora ovakve stvari mnogo brže da rešava – ocenjuje Đukić za „Autonomiju“.\nIznošena odeća umesto pelena\nAfrim Tetova došao je u Novi Sad 2003. godina sa Kosova, a njegova supruga Đevahira doselila se pre nekoliko godina iz Sarajeva. On sa porodicom svakodnevno obilazi kontejnere. Afrim navodi da dvogodišnjoj ćerki Arneli, pored adekvatne ishrane, ne mogu da obezbede ni pelene, pa su prinuđeni da je prepovijaju iznošenom odećom.\n– Ako bude nešto pored kontejnera, neki hleb ili hrana ili bilo šta, time se hranimo i mi i Arnela. Pelene nemamo za nju, a supruga kada ima neke majice za bacanje ona je prepovije – kaže Tetova.\nPorodica Tetova: Majice za prepovijanje\nNedovršenu kuću u kojoj žive dobili su na korišćenje od jedne porodice koja živi u inostranstvu. Osim zidova, stolarije u prizemlju i „donekle sređene unutrašnjosti“, u kući nema struje, adekvatnog nameštaja i izolacije, tako da zimi porodica provodi zaista teške dane. Afrim kaže da njegova supruga još nije išla kod lekara u Srbiji jer nema zdravstvenu knjižicu i da je samo jednom pregledana u Sarajevu.\nIako otežano govori zbog operacije koju je imala, Đevahira nekako uspeva da opiše svoje zdravstveno stanje. Zbog činjenice da je strana državljanka kaže da se pribojava kako će izdržati do kraja trudnoće i da li će porođaj proći dobro. Navodi da ima jake bolove u leđima i da joj je iz dana u dan sve teže.\n– Leđa me bole i nikako ne podnosim trudnoću. Nisam bila kod lekara, nemam papire, nemam ništa – kaže Đevahira. Na pitanje kako će živeti kada dobije drugo dete, ona samo sleže ramenima.\nKoordinatorka pravnog tima NSHC Dijana Malbaša navodi da je problem ovog bračnog para specifičan u odnosu na druge osobe koje im se javljaju, a koje imaju mesto prebivališta.\n– Rešavanje Afrimovog matičnog broja je u proceduri, podneli smo zahtev da nam se prosledi rešenje i to je prvi korak da dobije izvod iz matične knjige rođenih i državljanstvo, kako bi sredio svoje prebivalište – navodi Malbaša.\nNepoznat broj pravno nevidljivih\nU Srbiji živi nepoznat broj ljudi bez pravnog identiteta. To su osobe koje ili nikada nisu bile upisane u matične knjige rođenih ili su matične knjige uništene ili nestale, a oni ne raspolažu dokumentima ili drugim dokazima o tome da su u njih bili upisani. Za pravni sistem države su „nevidljivi” i zbog toga ne ostvaruju građanska i druga prava. Činjenica rođenja i određivanje imena, kao osnove ličnog identiteta, trebalo bi da budu nesporno priznati svakom novorođenčetu na teritoriji Srbije, jer državu na to obavezuje Konvencije o pravima deteta Ujedinjenih nacija.\nPrema podacima Kanclerija republičkog zaštitnika građana, najčešće je reč o osobama romskog porekla, a podaci o njihovom broju su oprečni. Nevladine i stručne organizacije iznose različite podatke, na osnovu kojih se procenjuje da ih je između 2.500 i 20.000, dok UNCHR upozorava na opasnost od pojave masovne apatridije jer postoje indicije da u Srbiji ima 65.000 ljudi bez državljanstva. S obzirom na to da se o broju „pravno nevidljivih” raspravlja duže od decenije Kancelarija zaštitnika građana smatra da je bilo uputno da se ova vrsta podataka prikupi tokom popisa stanovništva sprovedenom 2011. godine, ali to nije učinjeno.\n(http://www.ombudsman.rs/attachments/Izvestaj o polozaju Pravno Nevidljivih Lica u RS.pdf)\nPrema njenim rečim, Afrim nema status interno raseljene osobe, što donekle otežava posao oko dobijanja prebivališta u Srbiji, jer je još uvek prijavljen na staroj adresi, dok Đevahira ne može da prijavi prebivalište kao strankinja, jer nema niti jedan dokument i morala bi najpre da pribavi novi lični dokument u BiH.\n– Osnovni problem za lica romske nacionalnosti su lični dokumenti, posebno za one koji su došli sa Kosova. Oni ne mogu da prijave prebivalište u kućama koje su nelegalne pošto ih Policijska uprava odbija – kaže Malbaša i iznosi procenu NSHC da samo u Velikom ritu, najvećem od četiri romska naselja u Novom Sadu u kom žive interno raseljena lica, trenutno živi oko 3.000 ljudi.\n– Kada takvi ljudi reše svoju dokumentaciju tek onda mogu da podnesu zahtev Centru za socijalni rad za materijalnu pomoć – navodi Malbaša.\nPravnica NSHC ističe da je jedan od problema i to što nije u potpunosti počela primena novog Zakona o prebivalištu i boravištu. Taj zakon je stupio na snagu početkom godine i predviđa da svi koji nemaju uslov da prijave prebivalište, mogu da se prijave na adresu Centra za socijalni rad. Prema oceni Malbaše, primena ove odredbe praktično nije počela, jer je samo nekoliko osoba dobilo prebivalište na adresi Centra za socijalni rad. Krajnji rok za početak primene zakona bio je šest meseci od njegovog usvajanja i do tada su trebala biti doneta neophodna podzakonska akta.\nDve decenije nevidljivosti\nMilan Đukić: Pritvor zbog nevidljivosti\nMilan Đukić kaže da zakon daje mogućnost centrima za socijalni rad da takvi građani uđu u proceduru dobijanja ličnih dokumenata na dva načina.\n– Prvi je da im centri prijave prebivalište na mestima gde se sedišta centara nalaze i da im nakon toga pomognu da prođu kroz proceduru izdavanja ličnih dokumenata, jer oni nisu besplatni. Ovako bi to trebalo da izgleda u praksi, ali zbog podzakonskih akata koji nisu usvojeni, čini mi se da to nije slučaj. Nadam se da će pravna regulativa vrlo brzo biti zaokružena – navodi Đukić.\nOn tvrdi da slučaj porodice Afrima Tetove nije jedinstven i da su ratovi na prostorima bivše Jugoslavije doveli do toga da postoji veliki broj ljudi bez rešenog pitanja ličnih dokumenata, što je osnov sa ostvarivanje bilo kakvih prava, a samim tim i socijalne pomoći.\n– Grad Novi Sad se suočava sa tim dosta dugo, skoro dve decenije. Postoje nerešena pitanje još od vremena kada su u grad počele da dolaze izbeglice iz Hrvatske i Bosne i Hercegovine, a na kraju i interno raseljeni sa Kosova – kaže Đukić i navodi da je najčešći razlog zbog koga građani ne mogu da dobiju isprave baš nemogućnost prijavljivanja prebivališta.\nAfrim Tetova obraćao se Centru za socijalni rad u Novom Sadu, ali kako kaže još uvek nisu rešili njegov zahtev za ostvarivanje prava na socijalnu pomoć, zbog problema sa ličnim dokumentima. Uz to, on se Centru obratio i zbog prijave prebivališta, ali su mu rekli da mu ni tu ne mogu pomoći. Pre toga podneo je zahtev da bude prijavljen na adresi svog rodjaka, ali je odbijen, pa je u toku žalbeni postupak. Dijana Malbaša kaže da Afrimu i njegovoj porodici sada preostaje da čekaju da se okonča žalbeni postupak, dok bi izvod iz matične knjige rođenih trebalo uskoro da dobije iz Kosovske Mitrovice.\nPrema rečima Milana Đukića, mnogo veći problem predstavlja činjenica da je Afrimova supruga izgubila lična dokumenta i da to celu situaciju čini specifično težom.\n– Zbog toga što je u petom mesecu trudnoće mogu samo da uputim apel Centru za socijalni rad da pomogne u skladu sa mogućnostima, jer slučaj nije u ingerenciji grada. Socijalni radnik je obišao porodicu i zakazao sastanak sa ocem i onda će se videti šta grad može da učini, ali mislim da će im maksimalno izaći u susret – ističe Đukić.\nTekst „Kako procedura guši ljudska prava“ izrađen je uz podršku Internjuza (www.internews.org). Za sadržaj priloga odgovornost isključivo snosi Nezavisno društvo novinara Vojvodine i redakcija „Autonomije“. Stavovi koji su u tekstu ne odražavaju stavove Internjuza.


Tanjug 28. septembra 2021. 12:33\nBEOGRAD – Tri tima koji razvijaju tehnološke inovacije u oblasti digitalnog zapošljavanja, edukacije i upravljanja poslovnom dokumentacijom dobili su novčani podsticaj od ukupno 20.000 evra za dalji razvoj svojih proizvoda u okviru programa mts startap ubrzanje, saopštio je danas Telekom Srbija.\n„Napravljen je ozbiljan iskorak u prethodnom periodu na mapiranju strukture i potreba domaćeg startap sistema. Telekom Srbija je pokrenuo ovaj program upravo kako bi podstakao timove u onoj najranjivijoj, ranoj fazi razvoja, da u što kraćem roku slože sve potrebne kockice i postignu usaglašenost proizvoda i potreba tržišta“, izjavila je direktorka Sektora za strategiju Telekoma Srbija Mila Milenković.\nSvaki tim je imao prilagođeni pristup i 1 na 1 mentorsku podršku, kao i specijalne programe koji su organizovani u saradnji sa partnerom akceleratora, Google for Startups, piše us aopštenju.\n„Ovogodišnje izdanje programa je bio svojevrstan eksperiment, gde smo želeli da pružimo dublju i individualizovanu podršku svakom timu. Naučili smo mnogo toga što će nam pomoći da naredna izdanja programa učinimo još kvalitetnijim, a imali smo tu sreću da radimo sa najboljim timovima do sada. Posebno nam je drago što smo po prvi put u istoriji programa imali 50 odsto startapa sa ženama u osnivačkom timu, od čega se čak dva takva tima nalaze među pobedničkim“, izjavio je suosnivač Startita i programski direktor Startit Rasta Vukašin Stojkov.\nTelekom Srbija ističe da mts startap ubrzanje predstavlja program namenjen prevashodno tehnološkim preduzetnicima koji se nalaze u početnoj fazi razvoja svoje poslovne ideje, te da je on deo šire inicijative pod nazivom „Pokrećemo pokretače“, kojom kompanija podržava pojedince i organizacije da u svom okruženju pokreću pozitivne promene.


PRVA GODIŠNjA KONFERENCIJA LOKALNIH SKUPŠTINA SRBIJE - Skupština Autonomne Pokrajine Vojvodine\nKonferenciju organizuje Skupština Autonomne pokrajine Vojvodine i Grad Novi Sad, u saradnji sa projektom "Jačanje nadzorne uloge i javnosti u radu Narodne skupštine - druga faza", koju finansira Vlada Švajcarske, a sprovodi Program Ujedinjenih nacija za razvoj (UNDP). Konferencija je rezultat kontinuirane saradnje Grada Novog Sada, AP Vojvodine, Vlade Švajcarske i UNDP-a, započete prošlog oktobra na skupu posvećenom digitalizaciji i funkcionisanju E-parlamenta.\nCilj održavanja PRVE GODIŠNjE KONFERENCIJE LOKALNIH SKUPŠTINA SRBIJE je da se utvrde modaliteti saradnje i razmene iskustva, u svetlu donošenja Zakona o izmenama i dopunama Zakona o lokalnoj samoupravi.\nKroz panel diskusije učesnicima će biti predstavljeni zakonski propisi, koji uvode nove pravne alate radi jačanja nadzorne uloge skupština na lokalnom nivou, kao i novu parlamentarnu praksu: javna slušanja i postupak javne rasprave. Takođe, posebna pažnja će biti posvećena primeni i uticaju digitalnih platformi i inovacija na parlamente, ali i na pozitivne promene po pitanju javnosti u radu na lokalnom nivou kako bi se uspostavila što efikasnija dvosmerna komunikacija sa građanima. Pored navedenih tema, učesnicima konferencije biće ukazano na značaj koje lokalne skupštine imaju za ostvarivanje i praćenje sprovođenja Ciljeva održivog razvoja .\nPRVA GODIŠNjA KONFERENCIJA LOKALNIH SKUPŠTINA CRBIJE uspostaviće platformu za saradnju i razmenu iskustva između skupština opština i gradova, uz promociju principa javnosti u radu i odgovornog upravljanja. Ideja je da ovakav vid okupljanja predstavnika parlamenata, postane redovna praksa. Na konferenciji je predviđeno učešće visokih predstavnika republičke i pokrajinske administracije, Grada Novog Sada, kao i predstavnika lokalnih samouprava, diplomatskog kora, međunarodnih organizacija, regionalnih razvojnih agencija, predstavnika privatnog i nevladinog sektora.\nSvečano otvaranje Konferencije je 18. oktobra 2018., u 10 časova, u Velikoj sali Skupštine AP Vojvodine.\nMolimo da izveštavate.


/ Rektorat Centar za međunarodnu saradnju /Vijesti /Na Univerzitetu Crne Gore nabavljena oprema za studente s oštećenjem vida i sluha\nKompjuterska i specijalizovana oprema za studente sa oštećenjem vida i sluha na Univerzitetu Crne Gore isporučena je danas Centralnoj univerzitetskoj biblioteci, u okviru Erasums+ projekta Trans2Work - Prelaz studenata s invaliditetom od visokog obrazovanja do zapošljavanja u Srbiji, Bosni i Hercegovini i Crnoj Gori.\n„Pored programa mobilnosti studenata koji su počeli sa radnom praksom kod poslodavaca u Sarajevu i Novom Sadu, nabavka ove opreme predstavlja najvažniji mjerljivi rezultat Trans2Work projekta”, ocijenila je Tatijana Dlabač, ispred Univerziteta Crne Gore.\nNabavka opreme je ujedno, dodaje Dlabač, rezultat trogodišnjeg napora i nastojanja Univerziteta Crne Gore da se obezbijede što bolji uslovi za rad studenata s invaliditetom.\nUdruženje mladih sa hendikepom Crne Gore, kao jedan od partnera na projektu, pružio je podršku u realizaciji ovih aktivnosti na projektu.\n„S obzirom na brojnost studenata sa invaliditetom koji studiraju na organizacionim jedinicama Univerziteta Crne Gore u Podgorici, s ciljem djelimičnog uklanjanja operativnih barijera s kojima se studenti sa invaliditetom svakodnevno susreću, ova oprema je ustupljena na korišćenje Centralnoj univerzitetskoj biblioteci čiji prostorni kapaciteti omogućavaju najširu korisničku dostupnost“, saopštila je Dlabač.\nKompjutersku i specijalizovanu opremu čine: desktop računar, tablet, računarski program za uvećanje/čitanje teksta, naočare za virtuelnu realnost, elektronska lupa za uvećanje teksta za osobe sa oštećenjem vida, softverski sistem za sintezu govora na maternjem jeziku, čitač ekrana, prenosiva induktivna petlja za osobe sa oštećenjem sluha, video kamere, bežični mikrofon, Brajev redak za osobe sa oštećenim vidom, LED televizor sa titlovanjem, audio-video aplikacija ili server koji omogućava titlovanje za osobe sa oštećenim sluhom (gestovni prevod ili prevod na znakovni jezik), softver za pripremu teksta za Brajev štampač i Brajev štampač.


Početna » Ekonomija » Page 2577\nNa srpskom tržištu ima mesta za dvadesetak banaka\n„U 2006. godini bili smo najuspešnija banka u Srbiji kada je reč o brzini razvoja. Ali, za nas bi 2007. mogla da bude kritična jer smo postavili veoma ambiciozan cilj. Želimo da budemo jedna od tri najveće banke u Srbiji“. Ovako godinu na izmaku i onu koju dolazi vidi Stavros Joanu, predsednik Izvršnog odbora Eurobanke EFG Štedionica.\nGazda se zakatančio\nMali akcionari i otpušteni radnici Jugoremedije okupili su se juče ispred kapija fabrike, ali im je ulazak u krug fabrike bio onemogućen. Obezbeđenje je imalo nalog da nikoga ne pušta, a na donjim delovima kapije stavljena su dva lanca sa katancima. Ne želeći da se konfrotiraju, predstavnici malih akcionara pokušali su da uruče pravosnažnu presudu Trgovinskog suda u Beogradu ali ni to im nije pošlo za rukom.


Kafa s medijima\nArhiva Vijesti Kafa s medijima\nVodeći se trenutnim prilikama za mlade u Brčko distriktu BiH, NVO u saradnji sa OSCE-om i Pododjeljenjem za podršku UG, MZ i NVO počinju sa realizacijom kampanje „ZATO ŠTO IMAM PRAVO“. Cilj kampanje je upoznavanje javnosti sa problemima mladih i animiranje svih struktura da se uključe u poboljšanje položaja mladih u Brčko distriktu BiH.\nKampanja će obuhvatati niz uličnih akcija putem kojih će se vršiti podjela edukativnih brošura te ralizacije predavanja namijenjih mladima. Kroz kampanju javnost će se upoznati sa značajem usvajanja Omladinske politke i Zakona o mladima, Komisiji za mlade, finansiranju NVO-a te potrebi korišćenja Gradskog omladinskog centra od strane NVO sektora.\nAktivnosti će ići u pravcu da se posle realizacije kampanje oformi jedinstvena baza podataka svih ne vladinih organizacija na području Brčko Distrikta BiH, kako bi se na jednom mjesto mogli pronaći podaci o karakteristikama svih organizacija.\nPrva u nizu aktivnosti je press konferencija pod nazivom „KAFA SA MEDIJIMA“ putem koje će se javnosti prezentovati projekt i pozvati na uključivanje.\nU narednom periodu će takođe uslijediti i niz sastanaka sa predstavicima lokalne vlasti te praćenje ostvarenja zahtjeva mladih.\nMolimo Vas da svojim prisustvom uveličate ovu aktivnost te se i sami uključite u kampanju i date svoj doprinos poboljšanju položaja mladih u Distriktu.


Održan sastanak predstavnika Grada Zrenjanina i Udruženja građana "Stop kafileriji" | Zrenjanin\n17. septembar 2020. 11:08:28\nU sali Gradskog veća održan je danas sastanak predstavnika Grada Zrenjanina i Udruženja građana “Stop kafileriji”, a zrenjaninska kafilerija, problemi na koje se žale građani i peticija “Da Zrenjanin diše”, koja će danas i zvanično biti predata Gradu, bile su teme o kojima se govorilo.\nSa članovima udruženja razgovarali su zamenik gradonačelnika Saša Santovac, predsednik Skupštine grada Čedomir Janjić, Duško Radišić, kao i zamenik načelnice Gradske uprave Miloš Korolija, koji su ukazali na obostranu želju - građana i lokalnse administracije, za trajnim rešenjem problema.\nPredsednik Janjić je rekao da se Grad tim problemom bavio unazad nekoliko godina i da se na razne načine pokušavalo iznaći rešenje, ali, bez, kako je naveo, ovako radikalnih mera.\nUkazao je i da se sve radilo u skladu sa zakonima, da je postojalo nekoliko opcija za rešenje, a da su inspektori uradili svoj deo posla i da je sredinom avgusta doneto rešenje kojim se privremeno zabranjuje obavljanje proizvodnog procesa u pogonima kafilerije. Ukazao je i da je se ide ka tome da se pogon izmesti sa teritorije grada.\nZamenik Santovac napomenuo je da je Grad Zrenjanin pokazao dobru volju za rešavanjem dugogodišnjeg problema Zrenjaninaca, ali i učinio konkretne korake. Santovac je ujedno pojasnio rešenje koje je donelo Odeljenje inspekcija Gradske uprave u Zrenjaninu i šta ono konkretno podrazumeva.\nAktivisti “Stop kafilerije”, koji su se zahvalili čelnicima grada što su se odazvali pozivu na ovaj sastanak, ukazali su na želju Zrenjaninaca za trajnim rešenjem problema kafilerije i zatražili informacije o daljim koracima koje će nadležne gradske institucije i službe preduzeti u trajnom rešavanju problema zrenjaninske kafilerije.\nPodsetili su i na mnogobrojne žalbe građana na neprijatne mirise koji se šire gradom i sve druge posledice koje zbog rada kafilerije trpe stanovnici Zrenjanina, a posebno oni koji žive u blizini “Prekona”.


Orban potpisao rezoluciju: Podrška za potez Poljaka prema EU - BIGportal.ba\n9 Oktobra, 2021 9 Oktobra, 2021 045\nMađarski premijer Viktor Orban potpisao je danas rezoluciju u kojoj se pozdravlja odluka Ustavnog suda Poljske, kojom se dovodi u pitanje prednost zakona EU i optužuju institucije evropskog bloka za prekoračenje ovlaštenja.\nVlada Mađarske pozvala je institucije EU da poštuju suverenitet 27 članica Unije, rekao je Orabnov portparol Bertalan Havasi.\nMinistri spoljnih poslova Njemačke i Francuske sinoć su objavili sasvim drugačije zajedničko saopštenje i podsjetili Poljsku da ima moralnu i pravnu obavezu da poštuje zajedničke vrijednosti EU, kojoj se pridružila 2004. godine.\nU mađarskoj rezoluciji navodi se da je loša praksa institucija EU, koje zanemaruju principe delegiranja ovlaštenja, dovela do toga da Ustavni sud Poljske razmatra koja strana ima pravnu prednost.\nPrimat zakona EU treba da se primjenjuje samo u oblastima u kojima EU ima nadležnost, a okvir za to je postavljen u osnivačkim sporazumima EU – navodi se u dokumentu.


Održana 5. redovna sednica Skupštine opštine Bela Crkva - eVršac\nNa 5. sednici Skupštine opštine Bela Crkva, održanoj 4. marta, kojom je predsedavao predsednik SO Marjan Aleksić, odbornici su najpre potvrdili odbornički mandat Radovanu Ignjatoviću, s obzirom na činjenicu da je Stanko Petrović podneo ostavku zbog postavljenja na funkciju pomoćnika predsednika opštine.\nNa Dnevnom redu našli su se Planovi rada Javnih preduzeća i ustanova čiji je osnivač opština Bela Crkva za 2021. godinu, koje su odbornici jednoglasno usvojili. Posle toga, usledilo je usvajanje niza odluka koje se tiču nepokretnosti u javnoj svojini, kao i o utvrđivanju zakupnine za poslovni prostor u javnoj svojini i o pristupanju otuđenja nepokretnosti iz javne svojine opštine Bela Crkva.\nUsvojili smo planove javnih preduzeća i ustanova kojima je osnivač opština Bela Crkva, kako bi oni mogli neometano da posluju i funkcionišu u 2021. godini. Pored toga, doneli smo još niz drugih odluka koje smo bili u obavezi kao Skupština opštine da usvojimo, od raspolaganja imovinom, davanja u zakup lokala, određivanja cena, a sve u interesu građane naše opštine. Mogu da kažem da su odbornici Srpske napredne stranke, kao i do sada, pokazali odgovornost u radu, da poštuju građane koji su ih birali i da su svojim glasanjem na današnjoj sednici to još jednom pokazali, istakao je Aleksić.


Tadić za poboljšanje bilateralnih odnosa Srbije i Bugarske\nPremijer Bugarske i predsednik Srbije tokom današnjeg susreta u Beogradu\nPremijer Bugarske Bojko Borisov doputovao u posetu Beogradu i razgovarao sa predsednikom Borisom Tadićem i premijerom Mirkom Cvetkovićem. Ministri policije Bugarske i Srbije potpisali sporazum o formiranju zajedničkog kontakt centra za saradnju policije i carine.\nMirko Cvetković i Bojko Borisov, premijeri Srbije i Bugarske razgovarali su danas u Beogradu o evropskim integracijama regiona, kao i o poboljšanju, pre svega ekonomskih odnosa i zajedničkoj borbi protiv organizovanog kriminala. Istovremeno, ministri policije dve zemlje, Ivica Dačić i Cvetan Cvetanov, potpisali su sporazum o osnivanju zajedničkog kontakt centra za saradnju policije i carine.\nKako je istakao premijer Bugarske ovaj sporazum omogućava međusobnu saradnju nadležnih službi dveju zemalja i razmenu podataka u realnom vremenu u cilju borbe protiv šverca narkotika, duvana, ljudi i organizovanog kriminala uopšte:\nMinistri unutrašnjih poslova Bugarske i Srbije\n"Mi ćemo se međusobno pomagati, jer poznat je i moj stav, i stav moje Vlade i moje partije, da bi Balkan mogao da liči na Evropu jedino kada se mi udružimo, i kada i Srbija i Hrvatska postanu članice EU."\nDva premijera su, kako je rekao Cvetković, razgovarali i o evropskim integracijama Srbije, poboljšanju međusobne trgovine i investicija, kao i mogućim zajedničkim projektima u energetici–zajedničkoj hidro-centrali na Dunavu i eventualnom učešću Srbije u izgradnji nuklearke u Bugarskoj:\n"Razgovarali smo o saradnji u oblasti saobraćaja i tu je posebno bio apostrofiran Koridor 10, za koji znate da je jedan od prioriteta ove Vlade, i da mi nastojimo da ga završimo do kraja mandata u celini ili da dovedemo to skoro do pred sam kraj. A isto tako Bugarska će uraditi deo od oko 60 kilometara", naglasio je srpski premijer.\nSa premijerom Bugarske večeras je razgovarao i predsednik Srbije Boris Tadić, koji je ocenio da su bugarsko priznanje nezavisnosti Kosova, kao i veoma aktivna podrška Bugarske kosovskim Albancima u okviru regionalnih i evropskih organizacija ozbiljno uzdrmali odnose sa Srbijom.\nKako je saopštila pres služba predsednika, Tadić je Borisovu preneo spremnost Srbije da sa bugarskom vladom intenzivno radi na vraćanju bilateralnih odnosa na najviši nivo i izrazio očekivanje da će Bugarska pokazati ubuduće mnogo veću uzdržanost prema Kosovu.


SAINT TEN hotel- specijalno dešavanje u saradnji sa CALLEBAUT čokoladom - Intro-ducing\nSAINT TEN hotel- specijalno dešavanje...\nJanuary 25, 2018 by Intro ducing\nOvog meseca imali smo prilike da prisustvujemo jednom ” TRES CHIC” dogadjaju koji je bio organizovan u SAINT TEN butik hotelu, na Vračaru.\n-Naime, Vlasnik i glavni poslastičar MANDARINE, Krsto Radović, koji je ujedno i zvanični ambasador CALLEBAUT brenda vrhunske švajcarske čokolade, iznenadio nas je svojim jedinstvenim čokoladnim poslasticama za ovu priliku. Povod ove proslave je ekskluzivna najava saradnje sa SAINT TEN hotelom, za čiji meni je Krsto osmislio 3 nova kolača unikatnih ukusa, koje možete probati u hotelu.\n-Specijalno iznenađenje večeri bila je degustacija nove čokolade RUBI, koja se skoro pojavila na svetskom tržistu i predstavljena zvanično tek na nekoliko lokacija u svetu.\n-Nova čokolada predstavlja četvrti ukus, pored mlečne, crne i bele čokolade. Roze je boje i blago voćnog ukusa koji se dobija posebnom obradom jedne vrste kokosa . Receptura za novu čokoladu je još uvek tajna, a švajcarski brend CALLEBAUT patentirao je svoj jedinstveni recept. Čokolada se prvi put zvanično našla u prodaji pre samo par dana, tačnije 19 januara 2018god, samo za Japansko i tržište Južne koreje, kao posebno izdanje KIT-KAT čokoladice.\n-Hotel SAINT TEN voli da prati i podržava vrhunska dešavanja i trendove, i rado se pridružuje uspešnim događajima. Kao luksuzan butik hotel, jedan od najlepših u Beogradu, hotel SAINT TEN veoma vodi računa da usluge koje pruža budu na vrhunskom nivou. Osoblje hotela uvek teži za kreativnošću i stalnim inovacijama u sklopu svojih usluga.\nTags: ADVENTURE IN SAINT TEN HOTEL, INTRO PEOPLE, intro-ducing.com, people&style, SAINT TEN hotel for INTRO-DUCING.COM\nJACK DIMICH, pozorišni i filmski glumac u Americi


Partizan "na čekanju", hoće li ostati bez velikog pojačanja? - Sportske.net\nPartizan "na čekanju", hoće li ostati bez velikog pojačanja?\nSrpski internacionalac iz redova Anderlehta potvrdio je pregovore sa crno-belima. Partizan će morati da pokaže strpljenje.\nSa "Čaira" kratak odgovor Stojkoviću!A sada nešto potpuno drugačije! Biljin novogodišnji specijal na TV Partizan - ''Gle, ko dolazi na večeru?''Stojke ponovo o Zvezdinom golu u derbiju, potkačio i ''Real sa Nišave'', a šta je obećao sudijama?Dok Mirković okleva, Zvezda ''merka'' Partizanov biser?! Stigao odgovor iz Humske!Superliga regularna, sliku kvare samo dva detalja?!\nNadali su se u Humskoj da će pozicija u kojoj se Ivan Obradović našao tokom jeseni dovesti do povratka srpskog internacionalca u Partizan.\nFudbaler Anderlehta našao se u nemilosti trenera i bio prebačen u rezervni tim zbog toga što je odbio transfer tokom prethodnog leta. Usledilo je šest meseci bez takmičarskog fudbala na visokom nivou i logična želja da se u januaru ili na leto ode iz kluba.\nŠest meseci pre isteka ugovora stvari su se drastično promenile, kako za Ivana Obradovića tako i za Partizan. Promene trenera i sportskog direktora u Anderlehtu otvorile su Obradoviću nove perspektive.\n"Nadam se novoj šansi posle Nove godine. Sanjam o budućnosti u Anderlehtu i nadam se da će novi sportski direktor i trener računati na mene" rekao je Obradović za belgijske medije.\nSrpski internacionalac potvrdio je da postoji interesovanje Partizana, kao i da su pregovori odmakli, ali će sada sve morati da bude stavljeno "na čekanje".\n"Ostalo mi je još šest meseci ugovora u Anderlehtu i Partizan je u pregovorima sa mnom od septembra. Zahvalan sam im na tome, ali sada moraju da budu strpljivi jer prvo želim da vidim šta će se dešavati u Anderlehtu", poručio je Obradović.\nFudbaler Anderlehta rekao je da osim Partizana niko nije bio konkretan sa ponudama i na taj način odbacio spekulacije da je mogao da završi u PAOK-u.\n"PAOK nikada nije izašao sa konkretnom ponudom, a Lokeren... Uz svo poštovanje, time bih napravio tri koraka unazad u karijeri. Pogledajte gde je Lokeren sada", zaključio je Obradović.\nCrno-belima očito ostaje da sačekaju razvoj situacije u klubu iz Brisela. Promena trenera i sportskog direktora u Anderlehtu mogli bi da pokvare planove Partizanu, ali ne treba prejudicirati sa konačnim raspletom.


Vraća li se italijanski scenario u Italiju: Najveći dnevni broj zaraženih od početka pandemije - Sputnjik Srbija\n02:19 20 Oktobar 2020\n18:16 09.10.2020 Preuzmite kraći link\nU Italiji su u poslednja 24 sata potvrđena 5.372 nova slučaja virusa korona. To je najviši dnevni porast od početka epidemije i prvi put da je od marta dnevni broj novozaraženih prešao 5.000, saopštilo je Ministarstvo zdravlja.\nPoslednji put Italija je imala više od 5.000 novih slučajeva 29. marta, kada ih je bilo 5.217, a tog dana preminulo je 756 ljudi.\nU četvrtak je broj novozaraženih u Italiji prešao 4.000, prvi put od 12. aprila.\nOd poslednjeg preseka, preminulo je još 28 osoba zaraženih virusom korona, nešto više nego prethodnog dana kada ih je bilo 22, ali daleko manje nego na vrhuncu epidemije u martu i aprilu.\nU Italiji je od početka epidemije zaraženo 343.770 ljudi, a preminulo je 36.111, preneo je Tanjug.\nPodsetimo, stopa zaraženih virusom korona u uzletu je širom Evrope, dok se zemlje srednje i istočne Evrope sve žešćim merama bore s novim talasom pandemije koji je ove nedelje dosegao novi vrhunac.


EU će verovatno pokrenuti proceduru protiv Poljske\nEvropska komisija verovatno će sledeće nedelje pokrenuti protiv Poljske proceduru bez presedana koja bi mogla tu zemlju da približi gubitku prava glasa u EU, rekao je visoki zvaničnik Unije.\nPoljskoj će biti upućeno zvanično upozorenje zbog "ozbiljnog narušavanja" evropskih vrednosti novim zakonima koji temeljno preoblikuju pravosudni sistem te zemlje, prenosti AP.\nLideri Nemačke i Francuske, Angela Merkel i Emanuel Makron, rekli su da će podržati Evropsku komisiju ako se odluči za takav korak, iako se još nadaju da je moguće postići neki dogovor s poljskom vladom i izbegne taj potez.\nEvropski komesar za budžet Ginter Etinger rekao je danas za jedan nemački radio da će on i njegove kolege "morati sledeće srede da odluče da li da načine taj korak".\n"Verujem da ćemo biti spremni u sredu da iniciramo taj korak", rekao je Etinger.\nNovi poljski premijer Mateuš Moravjecki pokušao je da ubedi lidere na samitu EU u Briselu da novi zakoni te zemlje ne krše demokratske vrednosti.\nProcedura koju EU razmatra uključuje dva koraka. Prvi je upozorenje članici Unije da krši osnovne vrednosti, za šta je potrebna kvalifikovana većina zemalja članica. Drugi korak je ukidanje prava glasa državi u Evropskom savetu, ali to zahteva jednoglasnost, a mađarski premijer Viktor Orban obećao je da će sprečiti uvođenje kaznenih mera protiv Poljske.\nDonji dom parlamenta Poljske usvojio je prošle nedelje dva nova zakona kojima je konzervativna vladajuća stranka Pravo i pravda stekla kontrolu nad Vrhovnim sudom Poljske i nad Državnim savetom za pravosuđe, telom koje postavlja sudije.\nKritičari veruju da ta dva zakona, s drugim ranije usvojenim, poništavaju nezavisnost pravosuđa i stavljaju ga pod političku kontrole vladajuće stranke.\nZakone tek treba da usvoji Senat, gornji dom parlamenta, što bi moglo da se desi sledećeg petka, posle čega njih treba da potpiše i predsednik Poljske Andžej Duda.


KORONA DECI RAZARA MOZAK: Virus može da izazove zastrašujuće neurološke probleme kod nekih mališana! – Melly.rs\nKORONA DECI RAZARA MOZAK: Virus može da izazove zastrašujuće neurološke probleme kod nekih mališana!\nOd Melly.rs 9. jula 2020. 0\nIzveštaji o sve većem broju dece kod koje se razvija PIMS i čije lečenje zahteva intenzivnu negu, kao i kod dece s daleko manje teškom bolešću sličnom Kavasakiju sugerišu da najmlađi, uprkos tipično blagoj akutnoj infekciji, mogu biti izloženi visokom riziku sekundarnog inflamatornog sindroma. Kod dece koja boluju od kovida 19 mogu da se pojave potpuno novi neurološki simptomi koji uzrokuju oštećenje žuljevitog tela, dela mozga koji pomaže da dve hemisfere međusobno komuniciraju – navodi se u studiji objavljenoj u časopisu JAMA neurolodži, koji izdaje Američko medicinsko udruženje.\nIma virusa koji direktno napadaju mozak, ali to može svaki virus, pa čak i virus gripa. Već smo imali slučajeve gde je koronavirus izazvao oštećenja centralnog nervnog sistema. To nije često, ali imali smo pacijente koji su bili konfuzni i dezorijentisani. Srećom, kod nas zasad još nema mnogo dece koja su obolela od kovida, ali naglašavam da je ovo novi virus i da je prerano donositi zaključke jer još dosta toga ne znamo i tek sada otkrivamo – kazao je Ranković.


Počinje izgradnja stanova za 37 socijalno ugrožene porodice u Obrenovcu i Lazarevcu - BGnekretnine blog\nEkumenska humanitarna organizacija, Lazarevac, Obrenovac, socijalni stanovi\nLokacije, Novosti, Socijalni stanovi 005 May 2015\nProtokol o saradnji Grada Beograda sa opštinama Lazarevac i Obrenovac i Ekumenskom humanitarnom organizacijom, čime se obezbeđuje izgradnja stanova za 21 socijalno ugroženu porodicu u Obrenovcu i 16 porodica u Lazarevcu, potpisan je danas u Starom dvoru. Ugovor su potpisali gradonačelnik Siniša Mali, predsednici opština Obrenovac i Lazarevac, Miroslav Čučković i Dragan Alimpijević i direktor Ekumenske humanitarne organizacije Vladislav Iviciak.\n- Grad Beograd će zajedno sa opštinama obezbediti sve što je neophodno, infrastrukturu i zemljište, a donatori će obezbediti novac za stanove. Očekujemo da će najkasnije u novembru porodice imati obezbeđen krov nad glavom. Ove porodice su pre poplava živele u izuzetno lošim uslovima - rekao je gradonačelnik koji je zahvalio Ekumenskoj humanitarnoj organizaciji, koja je već obnovila 120 kuća na teritoriji opštine Obrenovac.\n- Nakon godinu dana ponosan sam na sve što smo uradili u ove dve opštine, naročito na to što opština Obrenovac sada možda izgleda i bolje nego ranije. Urađeni su i novi objekti, kao što je Centar za socijalni rad, koji će značajno doprineti kvalitetu života u ovoj opštini – rekao je Mali.\n- Ceo taj proces bio je praćen brigom Skupštine Beograda i Ekumenske humanitarne organizacije, a gradonačelnik je vodio računa o svakoj porodici pojedinačno i o tome kako će biti rešen njihov problem - kazao je Čučković.


Urban Instinkt i Frenkie tri sedmice na “Vrućem tronu” – Jelen Music Show\nJelen Music Show Vijesti Vrući tron Urban Instinkt i Frenkie tri sedmice na “Vrućem tronu”\nVeć treću sedmicu u nizu na samom vrhu “Top 10” liste nalaze se Urban Instinkt i Frenkie sa singlom “Ustani i kreni”. Ova ekipa upravo zahvaljući glasovima publike i dalje vlada “Vrućim tronom”.\nVeć drugu sedmicu u nizu na drugom mjestu se nalazi Maja Manojlović sa singlom “Ostani još”. Sassja sa singlom “Moj dragi” ove sedmice zauzima treće mjesto, te je napredovala za jednu poziciju u odnosu na prethodnu sedmicu, koja je iza nas. Četvrto mjesto ove sedmice zauzima Pajperov smijeh i singl “Zupčanik”, dok je ovaj singl prošle sedmice bio na petom mjestu.\nNapredak za jedno mjesto ostvarili su Sunday Stories, sa singlom “Moon & Sky”, koji su sa šestog, došli na peto mjesto “Top 10” liste.\nBend DUM DUM i singl “Hoću da znam” je sa osmog mjesta, ove sedmice došao na šestu poziciju, te ostvario napredak za dvije pizicije.\nProšlosedmični novitet Anita Šunjić i singl “Utjeha” ove sedmice se nalazi na sedmom mjestu, dok se na osmoj poziciji nalazi Bruhuuhu i singl “DJ Monkey”. Ovaj bend je u padu za čak pet mjesta, imajući u vidu da se prije sedam dana nalazio na trećem mjestu.\nOvosedmični noviteti na “Top 10” listi su The Shejvers i singl “Zar ne”, kao i Propeler sa singlom „Capajebo“.\nJMS 11 Nov, 2019 Vrući tron


Danijel Trivalić osuđen u Osnovnom sudu u Banjaluci: Odbacio bombu, kažnjen sa tri mjeseca zatvora - Glas Srpske\nN. T. 10.08.2020 05:23\nBANjALUKA - Danijel Trivalić (37) iz Banjaluke osuđen je u Osnovnom sudu na tri mjeseca zatvora jer je lani odbacio ručnu bombu pod svoj automobil “audi” u Bilećkoj ulici u Banjaluci.\nNjemu je ova kazna izrečena za krivično djelo nedozvoljena proizvodnja i promet oružja ili eksplozivnih materija jer je posjedovao bombu koju je ostavio na javnom mjestu. Protiv njega je banjalučko Okružno tužilaštvo podiglo optužnicu kojom ga tereti da je 11. aprila prošle godine u Bilećkoj ulici u Banjaluci odbacio ručnu bombu koja se otkotrljala pod njegov parkirani automobil. Trivalić je nakon toga pobjegao, ali su ga policajci brzo sustigli i savladali, a bombu su uklonili pripadnici Civilne zaštite.\nNjegov advokat Marko Mikeš nije htio da komentariše presudu.\nTokom istrage pominjalo se da je Trivalić tog dana krenuo da počini krivično djelo, a kada je izašao iz automobila, ugledao je policajce pa je odbacio bombu i fantomku. Međutim, Trivalić nije optužen za pokušaj izvršenja bilo kog krivičnog djela, niti je do sada potvrđeno da je krenuo u pljačku. On od ranije ima podeblji dosije u policiji i više puta je hapšen, a osuđivan je zbog posjedovanja oružja, zloupotrebe droga i nasilničkog ponašanja.\nU septembru 2012. u banjalučkom Osnovnom sudu Trivalić je osuđen na tri mjeseca zatvora zbog neovlašćene proizvodnje i prometa droga. U februaru 2011. godine osuđen je na uslovnu kaznu od godinu zbog posjedovanja naoružanja. Trivalić je u septembru 2012. godine hapšen zbog napada na Dragu V. i demoliranja kafića “Mika” u ulici Dragiše Vasića u banjalučkom naselju Nova varoš.


Đukanović: Ne razumijem zašto Srbija otvara frontove u regionu da bi skrenula pažnju sa epiloga pitanja Kosova\nREGION Predsjednik Crne Gore\nPitanja od Dejtonskog sporazuma neriješena i danas\nKomentirajući hajku koju dio medija i visokih zvaničnika Srbije u posljednje vrijeme vodi protiv Crne Gore, predsjednik Crne Gore Milo Đukanović, u intervjuu za Javni servis, rekao je da ne razumije zašto Srbija otvara druge frontove u regionu, da bi skrenula fokus tamošnje javnosti sa epiloga pitanja Kosova.\n- Ne razumijem, zato što ćete, kada se taj epilog dogodi morati da oporavljate odnose sa onima sa kojima ste ih u međuvremenu pokvarili, vjerujem bezrazložno - kazao je Đukanović uz opasku da je taj epilog, zapravo, formalizacija onoga što se dogodilo 1999. i da je o tome razgovarao i sa Tadićem i sa Vučićem.\nKao jedan od činilaca aktuelne kampanje protiv Crne Gore, Đukanović navodi "uviijek živahni srpski nacionalizam" i lidere prosrpskih partija koji, osim političkih interesa, "imaju izdašne finansijske aranžmane" sa Moskvom i Beogradom.\nĐukanović smatra da Srbi nisu ni za šta uskraćeni u Crnoj Gori. Optužbe patrijarha Irineja o položaju Srba u Crnoj Gori smatra komplimentiranjem NDH i poluvjekovnom robovanju Otomanskom carstvu i ukazuje da SPC prekograničnim eparhijama "čuva infrastrukturu Velike Srbije" za neka vremena slična onim iz vremena "sramotne Podgoričke skupštine".\nKao motiv napada na Crnu Goru vidi i predstojeći popis, za koji lideri prosrpskih stranaka traže novac iz Beograda, kako bi vodili kampanju za što veći broj građana koji će se izjasniti kao Srbi.\nGovoreći o Javnom servisu i ugovoru sa CGO, navodi da je ta greška narušila pravni sistem Crne Gore, te je ugrozila nezavisnost Javnog servisa.\n- Nije problem napraviti grešku, nije problem otkloniti grešku, ali je problem ta nabusitost sa kojom nam se poručuje, sa nekog portparolskog nivoa iz Brisela, "nemate vi pravo da s pozivom na našu grešku"... šta nemamo pravo? Da promijenimo one koji su sa naše strane učestvovali u toj vašoj grešci? A ta greška nije obična greška, ona je narušila pravni sistem Crne Gore i ugrozila je nezavisnost Javnog servisa. Ovdje nije riječ ni o kakvom evroskepticizmu, nego o pozivu - budimo partneri. Crna Gora EU doživljava kao privilegovanog partnera jer želimo da budemo dio Evropske unije - rekao je Đukanović.\nĐukanović kaže i da nema nijednog razloga za organiziranje prijevremenih parlamentarnih izbora, niti za formiranje Vlade izbornog povjerenja. Đukanović je saopćio i da vlast nije dala nijedan povod za izlazak opozicije iz parlamenta, navodeći da je nakon predsjedničkih i lokalnih izbora veći dio opozicionih partija prekinuo bojkot. Đukanović dodaje kako želi da se Parlament kompletira, i poziva na saradnju u okviru institucija bez, kako kaže, ucjena i ultimatuma.\n- Ne vidimo nijedan razlog za organizaciju prijevremenih parlamentarnih izbora. Ne vidim nijednu sličnost sa 2016. Nema nijedan razlog da reanžiramo Vladu i da pravimo Vladu izbornog povjerenja. Ova Vlada ima legitimitet, a i premijer ima pravo na svoj stav o kojem bi razgovarali, ali ponavljam da iz razgovora koje sam imao sa njim znam da je njegov stav identičan mom. Dakle, hoću da kažem da se ne treba nadati nikakvoj vladi izbornog povjerenja, treba se nadati redovnom funkcionisanju crnogorskog političkog sistema, redovnom obavljanju vladinih poslova u susret redovnim izborima koji će biti 2020. - rekao je Đukanović.\nDobar aranžman za Aerodrome koji će počivati na dobrom koncesionom ugovoru sa referentnim partnerom što bi doprinijelo da Crna Gora bude dostupnija, jedan je od ključnih preduslova za dalji turistički i ekonomski razvoj, ocijenio je predsjednik Crne Gore.\n- Nažalost to se u našoj javnosti predstavlja kao dominantno političko pitanje, kao pitanje odnosa u koaliciji, kao pitanje političkih prava ovog ili onog koalicionog partnera. Mislim da je to naopako. Ne želim ni da pomislim da tom pitanju tako pristupa koalicioni partner u vladajućoj koaliciji, mislim na Socijaldemokrate. Mislim da smo svi dovoljno zreli i odgovorni da svakom interesu pretpostavimo nacionalni interes. Veoma važan nacionalni interes Crne Gore, ukoliko želi da ostvari koncepciju dinamičnog razvoja, jeste da sebe učini dostupnijom - istakao je Đukanović.\nNa kraju je crnogorski predsjednik kazao da su pitanja od Dejtonskog sporazuma neriješena i danas.\n- Bosna je nefunkcionalna, odnosi između Srbije i Kosova nisu riješeni, i Makedonija je tek u pokušaju da izađe iz blokade na svom evropskom kolosjeku. Želim da ukažem da će od rješavanja pitanja Srbije i Kosova, i Makedonije, uveliko zavisiti stabilnost Bosne. I vjerujem da svi o tome vodimo računa, ali svima bi bilo lakše kada bi riješili ta dva pitanja, da se onda zajedničkim naporima usredsredimo da pomognemo Bosni - zaključio je Đukanović.\nMilo Đukanović Crna Gora Srbija BiH Kosovo Odnosi Makedonija Hrvatska\nĐukanović razgovarao s Tačijem: Pozdravio napore Beograda i Prištine da rješenje traže mirnim putem\nSAD Crnu Goru pomogle sa 55 miliona dolara, Klinton pohvalio Đukanovića\nĐukanović: Integracija je u interesu i zapadnog Balkana i EU


"Orlovi" savladali Ukrajinu u Laktašima\nnedjelja, 29 jul 2012 22:06\nReprezentacija Srbije u sportskoj dvorani u Laktašima savladala je Ukrajinu (84:64) u prazniku košarke, kojem je prisustovalo preko 4.000 ljubitelja ovog sporta.\nMnogobrojni navijači Srbije mogli su da uživaju u potezima svjetskih zvijezda kao što su Nenad Krstić i Milan Teodosić, kao i mnogih drugih reprezentativaca "orlova", koji su došli da obraduju armiju navijača u RS.\nPodrška s tribina nije se smirivala tokom cijelog meča i sasvim je razumljiva inicijativa da Srbija nekada u budućnosti ponovo odigra meč u RS.\nNajbolji u dresu "orlova" bili su Vladimir Lučić sa 14, te Nemanja Nedović i Teodosić sa po 12 poena, dok je kod Ukrajinaca najbolji bio Stiven Bart sa 10 poena.\nMilorad Dodik, predsjednik RS, danas je prije utakmice primio delegaciju reprezentacije Srbije, koju su predvodili Dušan Ivković, selektor "orlova", i Dejan Bodiroga, potpredsjednik Košarkaškog saveza Srbije. Dodik je gostima poželio mnogo dobrih rezultata u nerednom periodu, a u isto vrijeme je izrazio veliko zadovoljstvo što je RS domaćin ovoj selekciji.\n"Ovo je veliki dan za RS i počastvovani sam što je selekcija Srbije gostovala u našoj zemlji. U RS ima mnogo navijača Srbije i veoma je važno da reprezentativne selekcije što češće gostuju kod nas", rekao je Dodik, i zatim dodao:\n"Želimo im mnogo sreće u kvalifikacijama za Evropsko prvenstvo i nadamo se da će ubrzo ojačati poziciju u svijetu košarke i da će se na velikim takmičenjima boriti za medalje, što smo i navikli od njih. Osim toga, moramo da učinimo sve da ovakvi mečevi u RS postanu tradicionalni."\nDejan Bodiroga je jedan od legendarnih košarkaša koji su ostavili dubok trag u ovom sportu, a sada obavlja jednu od odgovornih funkcija u KSS. Bodiroga je istakao da je ekspediciji "orlova" čast što može da dođe u RS i pohvalio je domaćina.\n"Moram da zahvalim na pozivu. Ovde se osećamo kao kod kuće. Imamo vrhunske uslove za rad i velika je čast što možemo da obradujeme veliki broj navijača koje imamo u RS", kazao je Bodiroga, koji se nada podršci i u kvalifikacijama za EP, koje se igra u Sloveniji:\n"Nadam se da ćemo se kvalifikovati na prvenstvo Evrope i da ćemo imati veliku podršku navijača iz RS. Slažem se da ovakve utakmice moraju da postanu tradicionalne."\nDa preko kvalifikacija izbori učešće u Sloveniji kao selektor će imati zadatak Dušan Ivković. Ostvario je veliki uspjeh prošle sezone s Olimpijakosom, a sada može da se posveti radu s reprezentacijom "orlova".\n"Moram pre sve ga zahvalim Laktašima i Banjaluci na sjajnom prijemu. Hvala i predsedniku RS, koji je pomogao u ovom događaju, a svi znamo da se i on nekada bavio ovim sportom. Ovo je za nas veoma bitan momenat i želim da zahvalim još jednom", kazao je iskusni stručnjak, koji je zatima naglasio:\n"Moramo da se kvalifikujemo na Evropsko prvenstvo, a veliki problem imamo s povredama. Imamo čak sedam debitanata. Moramo i da aifrmišemo igrače koji još nisu doživjeli svoj zenit i nadam se da ćemo uspeti u zacrtanim ciljevima."


Direktorat: Bez propusta u onemogućavanju leta autističnom dečaku\nDirektorat civilnog vazduhoplovstva Srbije saopštio je danas da nije bilo propusta nadležnih službi kada je dečaku sa posebnim potrebama onemogućeno da avionom Er Srbije leti od Beograda do Tivta.\nKako je navedeno, Direktorat je 10. avgusta započeo vanredni inspekcijski nadzor povodom slučaja koji se dogodio 6. avgusta na beogardskom aerodromu "Nikola Tesla" prilikom registracije putnika za let JU 184, za Tivat.\nJedanaestogodišnjem autističnom dečaku, sinu istoričara Čedomira Antića, nije bilo dozvoljeno da se ukrca u taj avion kompanije Er Srbija, s obrazloženjem da ne bi uznemirio ostale putnike.\nDirektorat je naveo da je tokom inspekcijskog nadzora "izvršen uvid u procedure avio-prevozioca u kojima je opisan postupak koji primenjuje avio-prevozilac u slučaju prijema na let putnika sa posebnim potrebama".\n"Shodno navedenim procedurama prilikom registracije putnika za let, lice koje vrši tu registraciju dužno je da izvrši preliminarnu procenu putnika za let, što je i učinjeno, a o čemu je obavešten šef smene zastupnika avio-prevozioca, koji je poštujući navedenu proceduru, zajedno sa putnikom i pratiocem otišao do dežurnog lekara na aerodromu 'Nikola Tesla", navedeno je u saopštenju.\nLekar je, kako se dodaje, uradio procenu spremnosti putnika za let i utvrdio da on nije bio spreman za let, pa je, posle procene lekara, predstavnik Er Srbije na aerodromu doneo odluku da se putniku uskrati ukrcavanje u avion.\n"U toku vanrednog inspekcijskog nadzora izvršen je i uvid u zapise iz rezervacionog sistema koji koristi avio-prevozilac gde je utvrdjeno da rezervacija putnika kome je uskraćeno ukrcavanje nije sadržala informaciju da se radi o putniku sa posebnim potrebama", saopštio je Direktorat.\nIstaknuto je da je vanrednim inspekcijskim nadzorom utvrdjeno da je Er Srbija poštovala propisane procedure, kao i da nije bilo povrede Zakona o vazdušnom saobraćaju i Zakona o obligacionim i osnovama svojinsko-pravnih odnosa u vazdušnom saobraćaju.\nDirektorat je podsetio da svi putnici imaju pravo da prilikom rezervacije karata prijave putovanje i lica sa posebnim potrebama kako bi im bili omogućeni uslovi za prihvat i prioritetno ukrcavanje u avion.\nOtac dečaka je najavio da će tužiti Er Srbiju.


KOLEGE TRAŽE LEK ZA DOKTORKU ANU: Lekarka iz Paraćina, obolela od karcinoma, treba da nastavi lečenje u Turskoj | Novosti.RS\nUz pomoć humanih ljudi iz cele Srbije, posle operacija u Paraćinu i Beogradu, započela je lečenje u Turskoj, gde je u jednoj klinici dobijala terapiju koja se ne može dobiti o trošku RFZO. Na kontrolnom pregledu njen doktor bio je zadovoljan kako se Ana bori sa bolešću, ali za nastavak lečenja, na koje bi trebalo da ode 20. decembra, treba još sredstava, pa je akcija za pomoć ovoj mladoj ženi - velikom borcu, nastavljena.\nNa društvenim mrežama njeni kolege i prijatelji potem grupe "Pomozimo dr Ani Jaćimović" apeluju da se akcija za pomoć doktorki, koja je sama pomogla mnogima - nastavi, kako bi, najzad, zajedničkim snagama, pobedila opaku bolest iako je zloćudni tumor uznapredovao i proširio se na pluća, pa se više ne može hirurški ukloniti.\nTokom prvog lečenja u Istanbulu, koje je počelo 22. septembra i trajalo gotovo mesec dana, a koštalo je oko 30.000 evra, ona je primila 12 ciklusa terapije koja se daje venski, uz svakodnevnu primenu dve vrste tableta.\nPo povratku u Srbiju predviđenu terapiju uzimala je kod kuće, sve vreme bila je u samoizolaciji, ali je i pored toga dobila obostranu upalu pluća, pa je bitku sa kancerom za kratko morala da prekine. Sada je negativna na virus korona, polako se fizički oporavlja i po savetu profesora iz turske klinike, nastavila je da se bori protiv karcinoma.\nlekar karcinom Ana Jaćimović lečenje u Turskoj Apel za pomoć


Sledeće godine, od Beograda do Novog Sada, stizaćemo za manje od pola sata | Luftika\nMinistarka građevinarstva i infrastrukture republike Srbije, Zorana Mihajlović, izjavila je tokom razgovora sa direktorima Infrastrukture železnice Srbije Nebojšom Šurlanom i Srbija voza Jugoslavom Jovićem da ćemo sledeće godine od Beograda do Novog Sada železnicom stizati za manje od pola sata.\nOni su razgovarali o aktuelnim projektima, poslovanju tih preduzeća u vreme trajanja epidemije i definisanju i rešavanju problema u skladu sa trenutnom finansijskom situacijom.\nNa sastanku je bilo reči o realizaciji infrastrukturnih projekata, sa posebnim osvrtom na modernizaciju brze pruge Beograd-Budimpešta, kako o završetku deonice od Beograda do Novog Sada, tako i o početku izgradnje deonice Novi Sad – Subotica, saopštilo je ministarstvo, a preneo portal Nova.\n“Reč je o najvećem projektu ne samo u Srbiji, već u jugoistočnoj Evropi. Ministarstvo će, kao i do sada, biti tu da pruži svu podršku i pomoć da realizacija teče po ugovorenoj dinamici i da sledeće godine na jesen do Novog Sada putujemo za manje od pola sata”, rekla je ministarka.\noznakenovi sad beograd pruga novi sad beograd srpska železnica voz novi sad beograd železnički saobraćaj


Predstavljeni investicioni potencijali Smedereva\nPočetna Predstavljeni investicioni potencijali Smedereva\nU Privrednoj komori grada Beograda u sredu je održana konferencija u čijem radu su učestvovali predstavnici Smedereva, Beograda, Koceljeva, nemački investitori, predstavnici Nacionalnog saveta Roma i Rome Investment Group.\nGradonačelnica Smedereva dr Jasna Avramović u uvodnom govoru predstavila je prednosti ulaganja u Smederevo, kao i projekte koji su realizovani u cilju podizanja standarda Romske populacije.\nNa prezentaciji koja je usledila, predstavnici Grada Smedereva upoznali su učesnike konferencije sa lokacijama u Smederevu pogodnim za investiranje, kao i saradnjom sa\nKonzorcijumom Nemačko - Srpsko - Romske grupacije na otvaranju kapaciteta za proizvodnju biogasa iz silaže, panela za izgradnju montažnih kuća i centra za reciklažu.\nCilj održavanja konferencije bio je da se poveća svest o značaju problema u oblasti uključivanja romske populacije u normalan život u Srbiji. Učesnici skupa pokušali su, pozitivnim poslovnim primerima iz regiona i drugih zemalja EU, da pokažu put kako bi se premostili ili ublažili ovi problemi.


Dr Kisić Tepavčević otkriva: “Koronavirus zapravo ne napada pluća, situacija je mnogo ozbiljnija” – The Balkantimes Press\nBalkan Istaknuto Koronavirus Ljepota i Zdravlje Vijesti\nDr Kisić Tepavčević otkriva: “Koronavirus zapravo ne napada pluća, situacija je mnogo ozbiljnija”\n18/04/2020 18/04/2020 Balkantimes.Press\t230 ViewsDr Darija Kisić Tepavčević, Koronavirus, napada hemoglobin\nDr Darija Kisić Tepavčević podelila najnovija saznanja o koronavirusu\nEpidemiolog dr Darija Kisić Tepavčević je na pitanje da li je tačno da koronavirus zapravo napada hemoglobin i na taj način zaustavlja raspodelu kiseonika po tijelu i rad pluća odgovorila da postoje različite hipoteze.\n– Da, pojavljuju se različite hipoteze i o mogućim uzrocima, odnosno faktorima rizika koji mogu da doprinesu lošem toku bolesti pojedinim protektivnim faktorima, kao i različite teorije o patogenezi, odnosnu toku bolesti.\nJedna od ovih koja se pojavila direktno je povezana sa hemoglobinom. Postoje neke teorija da ovaj virus može da utiče na istiskivanje kiseonika iz hemoglobina, pa da on direktno dovodi do hipoksije. To su sada različite naučne teorije koje će se tek u narednom periodu detaljnije ispitati – objasnila je doktorka Darija.\nNa navode da respiratori mogu biti štetni po zdravlje, rekla je da su u pitanju mašine koje su nam trenutno najdragocjenije.\n– Nema dokaza da može negativno da djeluje na tok bolesti, mehanička ventilacija je ta koja značajno spasava živote – zaključila je Kisić Tepavčević.


Google preuzeo kompaniju Nest za 3,2 milijarde dolara Google preuzeo kompaniju Nest za 3,2 milijarde dolara – Personal magazin\nGoogle je službeno preuzeo kompaniju Nest, veliku firmu koja se bavio automatizacijom u domaćinstvu i proizvodnjom malih digitalnih uređaja, a najpoznatija je po svojim automatizovanim termostatima, prenosi Android revija. Zanimljivo, Nest je…\nGoogle je službeno preuzeo kompaniju Nest, veliku firmu koja se bavio automatizacijom u domaćinstvu i proizvodnjom malih digitalnih uređaja, a najpoznatija je po svojim automatizovanim termostatima, prenosi Android revija. Zanimljivo, Nest je osnovana od strane bivših članova originalnog iPod tima, a njihovi proizvodi su se čak i prodaavali po Apple prodavavnicama.\nGoogle je najavio da će se Nest razvijati nadalje prilično nezavisno o Google-a, baš kao i Motorola – što znači da će i iOS i Android korisnici i dalje pristupiti svojim termostati sa svojih mobilnih uređaja.\nGoogle preuzeo kompaniju Nest za 3,2 milijarde dolara was last modified: January 14th, 2014 by Redakcija


Đukanović: Beograd se nije ovoliko mešao u pitanja CG od Miloševića - Novi Standard\n„Još od vremena Miloševića, zvanični Beograd nije više bio umešan u unutrašnja pitanja Crne Gore nego što je danas“\nCrnogorski predsednik Milo Đukanović ocenio je da odnosi Crne Gore i Srbije “nisu dobri” i izrazio nadu da u Beogradu “ima zdravog razuma i spremnosti” da se radi na popravljanju tih odnosa u obostranom interesu.\nĐukanović je u intervjuu za podgoričku Pobjedu kazao da Crna Gora “ničim ne doprinosi” takvim odnosima sa zvaničnim Beogradom, koji “još od vremena Miloševića nije više bio umešan u unutrašnja pitanja Crne Gore nego što je danas”.\n“Crna Gora ničim tome ne doprinosi. Osim što istrajava na odbrani svojih nacionalnih i državnih interesa. Još od vremena Miloševića, zvanični Beograd nije više bio umešan u unutrašnja pitanja Crne Gore nego što je danas. Ključni srpski ministri gotovo svakodnevno, a često i neprimerenim jezikom, komentarišu procese kod nas, s namerom da na njih direktno utiču, dokazujući valjda tako koliko je Srbija jaka. A to, u stvari, svedoči o nečem drugom. Želim da verujem da i u Beogradu ima zdravog razuma. I spremnosti da radimo na popravljanju odnosa u obostranom interesu”, kazao je on.\n“Možda je najtačnije reći da su na početku litije bile vid pritiska na vlast zbog Zakona o slobodi veroispovesti. Ali sve što mu je prethodilo, i u šta su se kasnije pretvorile, svedoči da je to oblik političke borbe u nameri da se promeni vlast u Crnoj Gori, a ne zakon”, rekao je on.\nMesec i po dana uoči izbora zakazanih za 30. avgust, Đukanović za predvodnika opozicionog bloka označio SPC u Crnoj Gori, ocenivši da je to “politički nonsens”.\n“Retka su društva danas u svetu gde verske organizacije i njihovi lideri imaju tako vidljivu političku ulogu. Možda bi se to na neki način moglo porediti sa Iranom. Predizborni ambijent je danas bitno drugačiji, to jest značajno nepovoljniji u odnosu na 2016. Crkva nije tada bila prešla političku crtu, bez obzira na to što se znalo ko su njeni favoriti, i u čijem interesu radi. Nije ni zvanična Srbija tada bila tako otvoreno umešana u unutrašnje stvari Crne Gore. Moskva je sada tiša, ali verovatno nema ni potrebe da bude glasnija kod tolike galame njenih srpskih eksponenata, i u Srbiji i ovde” kazao je on.\nGovoreći o ulozi Srpske pravoslavne crkve u Crnoj Gori, crnogorski predsednik je ocenio da se SPC “sa svojim eparhijama decenijama unazad pozicionira protiv Crne Gore”.\n“Izgleda se jedino SPC, i jedino u Crnoj Gori, ne pridržava drevne maksime da je “glas naroda – glas Boga”… Niti poštuje normu kanonskog prava “koji se suproti vlasti, suproti se naredbi božijoj”.\nZakon je usvojen zimus, a SPC je u stvari oduvek podržavala anticrnogorske snage, kao i one nju, rekao je Đukanović dodajući da to da crkva ne haje za zakon potvrđuje i činjenica da je Sinod SPC bio podneo inicijativu Ustavnom sudu Crne Gore za ocenu njegove ustavnosti, pa je ubrzo povukao.\nTo samo svedoči da u vrhu SPC nema uverenosti u pravnu osnovanost onoga što bi protestima koje nazivaju litijama hteli “da odbrane”, ocenio je Đukanović.\nIzvor Beta/N1, 12. jul 2020.\nPreporučujemobeogradzakon o slobodi veroispovestiMilo ĐukanovićMitropolija crnogorsko-primorskaSPCSrbijaCrna Gora